Det er for meget af det ”gode”: 
skattelettelser til de rige, nedskæ- 
ringer på dagpenge, afskaffelse af 
efterløn, forringelser af flexjob, 
lønnedgang, længere arbejdstid og 
afskaffelse af helligdagene. Nu har 
vi vist betalt regningen for krisen 
mere end en gang! 


Atregeringen fører politik for Over- 
Danmark er ikke længere nogen 
hemmelighed. Det er åbenlyst, 


for de initiativer som 
vælgerne, ser som svigt og bedrag. 
Håbet til den nye ”røde regering” er 
for de fleste nu bristet. 
Det nye er, at flere og flere begyn- 
der at sige stop. Utilfredsheden i 





fagbevægelsens bagland 

er nu så stor, at toppen 

ikke længere tør at sidde 
den overhørig. Almindelige 
mennesker, der på forskellig 
måde bliver ramt af regerin- 
gens angreb, organiserer sig nu 
og laver mindre protest demon- 
strationer rundt omkring. 


Socialistisk Arbejderavis opfordrer 
til at forene kampene for at gøre 
modstanden mod den usolidariske 
politik stor og stærk. I hele verden er 
der nu protester mod nedskæringer. 
Meget tyder på vi går en varm som- 
mer i møde også herhjemme. 


Læs mere på side 3,8 &9 


, 


OUTOFTH 








CAMPS 


Mere end 2.000 deltog i initiativet, OUT OF 
THE CAMPS, for at vise solidaritet, kollektiv 
bevidsthed og forståelse for det påtrængende 
behov for en retfærdig og human flygtninge- og 


asylpolitik i Danmark. 

STUDENTERPRO- 
TESTER I QUEBEC 


Lørdag den 26. maj blev en halv million men- 
nesker civilt ulydige, da de gik på gaden i 
Montreal imod højere brugerbetaling på univer- 
siteterne og den forhadte Lov 78. 


Y, 

FAGTOPPEN SVIGTER 


… og medlemstallet daler. 

I Folkets park på Nørrebro mødtes Socia- 
listisk Arbejderavis med Steffen Øster- 
gård Sørensen, som er uddannet smed 
og aktiv i SUF og Enhedslisten, til en snak 
om SUF og det som sker i organisationen 
i øjeblikket. 


Der har lige været landsmøde i SUE 
hvordan går det med SUF? 

Jeg synes, at vi i SUF er blevet meget 
bedre til at tage politiske diskussioner. Vi 
får debatteret mere kollektivt, og vi er også 
blevet bedre til at lave politiske analyser af 
den tid, vi er politiske i. Det betyder, at de 
uenigheder som tidligere har præget SUF 
er blevet meget mindre fordi folk kommer 
mere i dybden med emnerne, og folk er 
blevet mere afklarede på flere spørgsmål. 


Krisen gør, at der er rigtig mange unge 
mennesker som bliver provokerede og 
som siger: ”vi må på gaden og ændre tin- 
gene”, og det mærker vi også i SUE Vi får 
mange nye medlemmer hele tiden. Det 
Arabiske forår har også betydet, at det 
lige pludselig ikke er så usandsynligt, at vi 
kan lave tingene om. Vi er i dag ca. 1500 
betalende medlemmer, der var omkring 
130-150 deltagere på aktivitetsmødet, 
og jeg vil tro, at vi er omkring 500 aktive 


LL 5. ent SUF — 


va 


Ed 


medlemmer. 


Kan du ikke fortælle lidt om det split der 
var i SUF? 

Jo, der var en gruppe på 27 mennesker 
der brød ud i det de kaldte Enhedslistens 
Ungdomsnetværk. Det var en gruppe af 
folk der var for Libyenkrigen, de ville gerne 
have en mere strømlinet organisation og 
var meget fokuserede på valgkamp og 
mange af dem sad i valgkampssekretaria- 
tet. De var så meget ude af trit med SUE at 
de troede, at de kunne trække store dele af 
SUF med sig ved at lave et split — heldigvis 
lykkes det ikke for dem. Men selvom det 
ikke var en særlig stor gruppe der brød 
ud, har hele spørgsmålet om EUN taget 
meget energi. Vi blevnød til at tage mange 
diskussioner og mange skænderier som 
har kostet meget energi, som kunne være 
brugt på aktivisme. 


Hvordan ser du SUFs rolle i bevægelsen? 

Det er tydeligt, at efter vi har fået den 
nye regering, har DSU og SFU ikke haft 
interesse i at lave aktivisme og bevægelse, 
og det har lagt en dæmper på aktiviteten. 
I SUF arbejder vi på at blive bedre til det 
med at komme ud og lave noget. Men 
SUF spiller allerede i dag en vigtig rolle 





i Fremtidsfighters både i København og 
Århus. Vi planlægger derudover at lave 
en stor kampagne for at komme ud til 
ungearbejdere i Dansk Supermarked og 
organisere dem i fagligt arbejde. 


Kan du fortælle lidt om SUFs nye posi- 
tion i Danske Gymnasieelevers Sammen- 
slutning (DGS)? 

Nu har jeg jo aldrig selv været aktiv i 
DGS, men de har jo været præget af nogle 
ret voldsomme magtkampe de sidste år, og 
SFU har spillet et spil, hvor de har kunne 
beholde magten og reelt besluttet hvem 
der skulle være formand og næstformand 
og har kørt en rigtig dårlig stil, hvor der 
ikke har været plads til politisk diskussion. 
Det som så skete var, at der kom et referat 
frem, hvor deres udemokratiske stil er 
blevet afsløret. Dette har betydet, at SFU 
har mistet magten over DGS og en masse 
fornuftige mennesker er blevet valgt ind i 
den nye ledelse. 


Hvad for et input mener du SUF'ere skal 
komme med til DGS? 

SUF'erne kan være med til at gøre DGS 
til en mere flad organisation, den skal 
demokratiseres, der skal fokuseres på 
arbejdet i de lokale elevråd. Det vigtigste 


der skal til hvis DGS skal blive en kampor- 
ganisation, er at få politiseret elevrådene 
og skabt en masse aktivitet lokalt. Så de 
ikke bare lige er sådan at manipulere med. 
Vi skal også kunne kæmpe mod nedskæ- 
ringer, når nedskæringerne kommer fra 
S-SF-R regeringen. 


Hvordan kan man både være medlem af 
SUF ogaktiv ien bevægelse, uden man be- 
høver at være en undskyldning for sig selv? 

Man skal væk fra den idé, som nogen 
på venstrefløjen har, at det at være loyal 
overfor bevægelsen er ikke at snakke om 
de krav man mener, bevægelsen skal tage 
op. Jeg mener, at det at være loyal overfor 
bevægelsen derimod handler om, at man 
åbent og ærligt fortæller hvad, man mener 
skal være bevægelsens næste skridt. Man 
skal ærligt sige man er medlem af SUF og 
sige hvad, man ønsker af bevægelsen. Vi 
ønsker at bygge bevægelsen op fra neden, 
men også at være med til at sætte retning 
for bevægelsen med den politik, vi mener 
kan være med til at få den fremad. 

HELLE 
THORNING 
ER UDE PÅ 
LØNTRYKKERI! 


Så direkte taler arbejdsmarkedsprofessor Flemming Ibsen fra 
Aalborg Universitet i forbindelse med regeringens planer om 
at vi skal arbejde mellem 15-19 timer mere om året svarende 
til 20.000 fuldtidsstillinger. Det kommer oveni en situation 
hvor regeringspartierne indenfor det seneste år har skåret på 
efterløn, fleksjob, førtidspension og sygedagpenge. 





Alt sammen har til formål at øge arbejdsudbuddet altså antal- 
let af mennesker der kan arbejde. Det sker i en situation hvor 
mange er arbejdsløse. Hvis det var, at de ansvarlige politikere 
ikke vidste bedre, kunne man sige ”det er vanvittigt” og ryste 
på hovedet. Men de ved bedre. De ved, at øgede arbejdsudbud 
betyder mere konkurrence imellem os om de for få stillinger. De 
ved, at det betyder lønnedgang for os. Det har Dansk Arbejdsgi- 
verforening, overvismænd og den tidligere nationalbankdirektør 
Niels Bernstein fortalt dem i årevis. 


Deres undskyldning for at indlede disse angreb på vores ret til 
dagpenge når vi er arbejdsløse, ret til en værdig alderdom og en 
rimelig løn er at vi i fremtiden vil mangle flere hænder. De påstår, 
at i 2020 vil det være 300.000 sæt hænder. I starten af maj viste 
nye tal fra Danmarks Statistik, at det er ren fup. Vi får tværtimod 
8.210 mennesker mere til arbejdsstyrken. 


Heldigvis lader det ikke til, at det bliver endnu et angreb der 
går på upåagtet hen. Enhedslisten har lanceret en hjemmeside 
under navnet ”Myten om de manglende hænder” og samtidig 
lader det til, at flere lokale fagforeninger går mod fagforeningens 
toppens deltagelse i løntrykkeriet. Der er taget initiativ til en 
faglig landskonference, ”Signaler fra virkeligheden”, den 1. juni. 
De spøger sig selv hvorfor, de nu skal betale for regningen til 
krisen endnu engang. De har vist ”ansvarlighed” og accepteret 
adskillige nedskæringer og lønnedgang. 


Imens vi skal betale igen, igen (og igen) har Dansk Aktie Ana- 
lyse for nylig opgjort, at de 49 rigeste familie nu har en private 
formuer på over 500 milliarder kroner. Deres formue er således 
vokset med 30 milliarder kroner på et år. Urimeligheden skærer 
i øjnene og flere begynder at forstå at den nye SF-S-R regering 
samt fagtoppen ikke kan skabe forandringer eller i det mindste 
holde status quo. 


Socialistisk Arbejderavis byder de små men vigtige initiativer 
velkommen, men vi vil samtidig gerne diskutere med andre 
hvordan vi overhovedet i første omgang kan genvinde rettighe- 
der i en dyb krisetid? 


Vores måske vigtigste indspark til bevægelserne er, at ingen 
sag eller kamp længere kan stå alene og sejre. Det gælder i den 
forstand, at kampene må gå over de faglige og sektoriale skel, da 
det er den samme fjende vi kæmper imod. Men det gælder også 
for de generelle bevægelser hvad enten det så er anti-fascisme, 
velfærdsprotester, klimabevægelse eller den nye asylbevægelse. 
Systemet er så meget i krise, at enhver indrømmelse bliver en 
bitter strid. Vimå kæde bevægelserne sammen i en fælles kamp 
imod det rådne system. Vi håber og tror på at sommeren bliver 
varm. 


God sommer 

SOM OPSTÅR UD AF AR- 
BEJDERKLASSEN SELV” 


Bo Nielsen er medlem af En- 
hedslisten Amager Øst, hvor han 
sidder i bestyrelsen. Vi spurgte 
ham om hans oplevelser af En- 
hedslistens årsmøde. 


Hvilken kurs satte årsmødet for 
Enhedslisten det næste stykke tid? 


Såvel de mange indlæg om øget 
udenomsparlamentarisk kamp 
mod regeringens krisepolitik som 
Johannes udmelding om, at EL 
ikke finder sig i "bøllemetoder” 
var udtryk for et skarpere og mere 
kritisk EL. Vi er så småt ved at 
genfinde rollen som opposition 
til venstre efter at have strakt sig 
meget langt både i forhold til Fi- 
nanslovsaftalen i 2011 og med en 
kammeratlig tone, hvor udstrakte 
hænder og tale om "vennerne” i 
regeringen har været ensidig fra 
vores side. 


Derudover er der lagt op til en 
ideologisk styrkeprøve i vores 
parti, hvor HB havde foreslået 
en omskrivning af partiprogram- 
met, hvilket dog blev stemt ned 
og i stedet blev der vedtaget en 
undersøgelse af programmet i 
forhold til hvilke dele, der bør 
ses på. Den proces bliver inte- 
ressant, da den vil afkræve en 
ekstra indsats af såvel "gamle” og 
revolutionære medlemmer for at 
holde partiet på et revolutionært 
ideologisk spor, men også fordi det 
bliver en mulighed for mange nye 


medlemmer for at dykke ned i det 
selvsamme marxistiske tankegods, 
som ledende EL-folk på forhånd 
har afvist i medierne. 


Kommer årsmøde til at betyde 
mere aktivitet på gaden? 


Det kan et årsmøde ikke i sig 
selv. Den ulmende utilfredshed 
skal først omsættes i en eller an- 
den form for bevægelse. En sådan 
bevægelse kan EL ikke skabe. Vi 
er nødt til at gå ind i bevægelser, 
som opstår ud af arbejderklassen 
selv. Det er normalen indenfor 
kapitalismen, at der ikke er den 
store klassekampsaktivitet. Så vier 
nødt til at handle indenfor 
for et parlamentarisk 
rum også, da det er 
der, der ligger et 
vist omfang af 
opmærksom- 
hed, og visse 
mulige sej- 
re inden- 
for række- 
vidde. Men 
nu bakker 
EL til en 
begyndelse 
op bag pro- 
test-dagen 
den 4. juni. 

Sådanne græs- 
rodsinitiativer 

skal vi selvsagt være 
meget obs på og mo- 


bilisere til, ikke mindst internt 
mellem medlemmerne. Årsmøde- 
beslutningen om en kampagne for 
dagpengene skal også ses som et 
ønske om mere aktivisme. 


Jeg tror ikke den nye HB-sam- 
mensætning er ændret så meget, 
at vi kan forvente store forandrin- 
ger i den overordnede ageren i 
forhold til bevægelse og gadeak- 
tivitet. Omvendt ser vi lige nu en 
skærpelse af EL på parlamentarisk 
plan, hvor Johanne i dag (27/5) 
angriber skattereformen og "ikke 
har fantasi til” en finanslovsaftale. 
Det er et moderat ryk til venstre for 
EL, og det startede med årsmødet. 

SULTESTREJKE FOR MENNESKEVÆRD 


Den landsdækkende sultestrejke blandt 
asylansøgere som begyndte i starten af 
maj, rundt om på landets asylcentre, af- 
sløre at den nye regering ikke har betydet 
en reel opblødning på asylpolitikken. DF 
har i dag mindre taletid og dermed er den 
daglige dosis racisme fra Christiansborg 
blevet mindre, men det umenneskelige 
asylsystem fra VKO regeringens tid består. 


Desværre ser det ikke ud til, at SSFR 
regeringen har travlt med at forbedre for- 
holdene. Justitsminister Morten Bødskov 
som udmærket ved, at ingen flygter for 
sjov og flygtninge som står til udsendelse 
risikerer tortur, forfølgelse og i værste fald 
døden, når de bliver sendt tilbage til Iran 
og Syrien. Alligevel udtalte han til TV2 ny- 
hederne 24. maj: 


"Jeg må tage afstand fra, at man benyt- 
ter sultestrejke som pressionsmiddel og 
som et forsøg på at komme i dialog med 
myndigheder,”". 


Vi bør alle tage afstand til hans kynisme. 


Der skal kæmpes for forandring 
Den nuværende asylpraksis er umenneske- 
lig men den erikke tilfældig. Regeringen vil 
fortsætte den umenneskelige behandling 
af asylansøgere, hvis den får lov. Derfor 
er besættelsen af Stefans kirken og sulte- 
strejkerne rundt om i landets asylcentre 
ikke bare forståelige men også vigtige. De 
er vigtige handlinger, som allerede nu har 
været med til at sætte en solidaritetsbevæ- 
gelse i gang. 


Sejr og nederlag i Brorsons- 
kirken 

Spørgsmålet der så rejser sig er, hvilken 
bevægelse vi skal bygge for at forandre 
forholdene? Vi har her nogle erfaringer at 
trække på. 

Da irakkerne i 2009 besatte Brorsons- 
kirken opstod der en stor solidaritetsbevæ- 
gelse som kaldte sig Kirkeasyl. Bevægelsen 
var meget aktiv, men havde den politik, at 
deres aktivitet kun skulle handle om de 
konkrete irakere, som var inde i kirken. 
Bevægelsen formåede at vende folkestem- 
ningen omkring irakkernes situation — fra 
at et flertal af befolkningen var for hjem- 
sendelse til at et flertal var for, at irakkerne 
skulle blive. 

Det var en imponerende bedrift, men det 
endte desværre med, at irakkerne en mørk 
nat blev taget af politiet mens kampklædte 
politifolk tæskede bevægelsen ned for at 
hjemsendelsesbussen kunne komme igen- 
nem de siddende demonstranter. 


For en mere generel kamp 
Brosons-kirken viste altså, at kamp kan 
flytte holdninger. Men det snævre fokus 
på de konkrete mennesker i kirken er et 
problem. Det er ikke fordi der er forkert at 
fortælle de enkelte menneskers historie til 
pressen, så de netop derved bliver fremstil- 
let som mennesker. 

Men vi skal undgå, at vi igen opbygge en 
bevægelse der kollapser den dag politiet 
bliver sendt ind. 


Vi bør i stedet se kampen for asyl som 
en del af en generel kamp. For det første 


kæmper de sultestrejkende for mange flere 
end dem selv. Der sidder masser af men- 
nesker i lejrene som ikke sultestrejker eller 
har besat kirken, men som stadig lever et liv 
inoget der mest af alt minder om et åbent 


Stefans kirken. En bevægelse vi opfordrer 
alle læsere af denne avis til at støtte op om. 
Vi ønsker, at vinde antiracistiske ar- 
gumenter i så store dele af befolkningen 
som muligt fordi det styrker vores side af 
kampen. I dag hænger kampene sammen. 
Når det lykkes at behandle en gruppe af 
mennesker fx asylansøgere som under- 
mennesker, betyder det, at det er lettere at 
behandle andre umenneskeligt. Derfor har 
kontanthjælpsmodtagere og asylansøgere 
mere tilfældes end man måske skulle tro. 


Asyl til alle 


Med den dybeste krise siden 30'erne er 
tiden ikke til små kampe. Vi kræver asyl til 
alle fordi vi ved vi kun har en klode, og at 
mennesker er lige meget værd ligegyldigt 
hudfarve og religion. Vi vil kæmpe for, en 
asylbevægelse der vil sætte en stopper for 
den umenneskelig behandling af alle som 
kommer hertil. Det er magthaverne som 
ønsker, at nogle mennesker kan kaldes 
illegale og behandles som sådan eller men- 
nesker kan kaldes nassere, fordi de ikke kan 
finde et arbejde og dermed bliver set ned 
på og behandles som samfundets affald. 


== Antiracisme er ligesom solidaritet ikke 


fængsel. Samtidig er kampen for asyl også 
en mere generel kamp om menneskeværd 
og antiracisme. 


Antiracisme som en 

vigtig ingrediens 

Kampagnen der er opstået omkring den 
nye kirkebesættelse hedder: Tilflugt i 





bare et udtryk for et humant menneskesyn, 
men er vores vigtigste våben i kampen mod 
magthaverne. 

ET LIV UDEN FOR LEJRENE! 


== nå 


Vi har talt med 24-årige Liv, der er ak- 
tivist og bruger af det brugerstyrede 
kulturhus, Trampolinhuset, der står 
bag kampagnen ”Out of the Camps”. Liv 
fortæller her nærmere om kampagnen 
og den flotte manifestation, der blev 
afholdt søndag den 13. maj. 


Hvad var idéen bag ved kampagnen 'Out 
of the camps”? 

Trampolinhuset har i lang tid arbejdet 
med at lave et community, hvor skellet 
mellem "dem” og "os” overskrides og po- 
sitioner som "hjælper” og "offer” nedbry- 
des. Vi har forsøgt at skabe en platform, 
hvor vi mødes som lige individer. Det har 
vi blandt andet gjort ved at give klippekort 
ud, så isolation mellem asyllejr og by 
nedbrydes. I vores arbejde støder vi dog 
hele tiden ind i problemer, som vi ikke 
kan gøre noget ved. Det kan være venner 
vi arbejder med, der fra den ene dag til 
den anden bliver deporteret eller rykket 
til en asyllejriden ende af Danmark. Eller 
venner, der stille ødelægges af, at blive 
fastholdt i en asyllejr i op til tolv år. 

Det sidste halve års tid har Tram- 
polinhuset derfor arbejdet på denne 
kampagne, der først og fremmest har til 
formål, at holde regeringen fast på deres 
løfte om, at ALLE asylansøgere skal kunne 
leve og arbejde uden for asyllejrene efter 
seks måneder. Som udspillet ser ud nu, 
frygter vi at det kun kommer til at gælde 
den del, der frivilligt skriver under på, at 
samarbejde med politiet om deportation. 
Det er selvfølgelig de færreste, der frivilligt 
gør det og vi vil sikre, at muligheden for at 
leve og arbejde uden for lejrene kommer 
til at gælde for alle. 

Muligheden for at leve og arbejde uden 
for lejrene er et skridt i den rigtige ret- 
ning, men vi er dog bevidste om, at det 
langt fra er nok. Asylsystemet, hvor folk 
mistænkes, kriminaliseres og gøres til 
numre uden fortid og fremtid, er i sig selv 

dybt ødelæggende for de mennesker, der 
lider under det, men også for samfundet 
som helhed. Derfor vil vi med kampagnen 
også gerne oplyse om, hvilke forhold folk 
i lejrene lever under, hvad det gør ved 
mennesker og dermed ændre måden, 
man taler om det på. Kampagnens første 
del var derfor en Public Hearing, der 
handlede om dagligdagen i asyllejrene 
og mange andre problemer relateret til 
asylsystemet. Alt der blev sagt på dagen 
blev transskriberet og fungerede som 
udgangspunkt for alt det arbejde der kom 
bagefter. Det afgørende for hele kampag- 
nen er, at alt laves i samarbejde med folk 
inde og udenfor lejrene og at eksperterne 
på området, nemlig dem der er i systemet 
såvel, såvel som andre, der har arbejde 
med asylaktivisme, udveksler erfaringer 
og i fællesskab skaber nye samværsfor- 
mer samt konkrete løsninger og måder 
at arbejde på 


Hvorfor valgte i at arrangere 
en demonstration? 
Vi har egentlig aldrig kaldt arrangementer 
for en demonstration. Vi ønskede at skabe 
en visualitet, der i stedet for blot at sætte 
fokus på det, vi mener er forkert og gerne 
vil lave om på, også peger på en ny måde 
at være sammen, en ny form for fælles- 
skab. Det vigtigste med arrangementet var 
derfor, at vi havde skaffet en stor bunke 
busser, der kørte fra alle asyllejrene på 
Sjælland ind til Rådhuspladsen om for- 
middagen og tilbage igen om aftenen. 
Så vidt jeg ved, er det første gang, at så 
mange mennesker, der normalt lever en 
skyggetilværelse i lejrene, fysisk viste de- 
res tilstedeværelse i midten af byen. Og for 
mig var dette i sig selv en stor begivenhed. 
Arrangementer var delt op i tre. Med 
den første del, den 16 km gåtur fra asyl- 
lejren Kongelunden til Rådhuspladsen, 
ønskede vi at sætte fokus på den fysiske 

afstand, mellem lejr og by, en solidarisk 
aktion, der inkluderede alles kroppe. 

Arrangementets anden del var mødet 
på Rådhuspladsen, hvor en stor gruppe 
mennesker tog imod de omtrent 150 
mennesker, der var gået fra Kongelun- 
den. På Rådhuspladsen afholdtes taler, 
debatter, performanceteater, musik og 
digtoplæsninger. Vi ønskede hermed 
at italesætte problematikken gennem 
forskellige former og vise et muligt fæl- 
lesskab mellem de forskellige mennesker, 
der var mødt op, hvilket arrangementets 
sidste del også var et forsøg på at illustrere. 
Menneskekæden om Peblingesøen, deri 
sin form var ret enkelt, tvang deltagerne 
til at komme folk de ikke kendte ved og 
var et enkelt udtryk for, den stemning vi 
ønskede at skabe på dagen. 

Vi mener at arrangementet var en suc- 
ces, men det er langt fra nok blot at sætte 
fokus på disse ting én dag. Busserne måtte 
om aftenen bringe nogen af os tilbage til 
lejrene og vi var igen opdelte. Vi fortsætter 
derfor kampagnen og er i skrivende stund 
igang med at planlægge de næste skridt. 


Har den nye regering ikke gjort 
nok for at sikre asylansøger- 
nes forhold? 

Som udgangspunkt mener vi, at rege- 
ringen har taget et skridt i den rigtige ret- 
ning, idet den har nedsat en kommission, 
der har til opgave at udforme nye løsnin- 
ger. Når det er sagt, mener vi dog, at deter 
enormt kritisabelt, at denne kommission 
hverken består af tidligere eller nuvæ- 
rende asylansøgere eller asylaktivister, der 
gennem mange års erfaringer ville kunne 
bidraget på et helt andet niveau end dem 
der sidder i kommissionen. Desuden er 
datoen for kommissionens forslag igen 
blevet rykket, ligesom det ikke ser ud til, 
at dokumentet vil blive offentliggjort. Der 
er al mulig grund til, at blive ved med at 

holde regeringen i ørene. Desuden håber 
jeg, at man vil genoverveje sikkerheden 
i den række lande, man har indgået 
hjemsendelsesaftaler med. Mange bliver 
deporteret til steder, regeringen har vur- 
deret som sikre, men som viser sig at være 
dødsens farlige for den enkelte. I sær de 
lande, hvorfra den danske hær har trukket 
sig tilbage, vurderes som sikre, selvom det 
måske kun gælder en enkel provins. 


Hvilke initiativer kan man for- 
vente at se i fremtiden? 

Vi vil fortsætte vores arbejde og bestræbe 
os på, at mobilisere i lejrene så meget 
som muligt, så det ikke kun er de i for- 
vejen ressourcestærke, der kan deltage i 
kampagnen. 

En del af kampagnen har arbejdet 
med et alternativ til asylsystemet, som er 
funderet på ideen om Trampolinhuset, 
brugerstyring og selvfølgelig et liv uden 
for lejrene. Der er altså allerede andre 
initiativer, der er i gang og vi vil fortsætte 
med forskellige tiltag og har stadig brug 
for nye aktivister. 

Der er for tiden omtrent 80 sultestrej- 
kende rundt omkring i de danske asyl- 
lejre og vi er blevet kontaktet af grupper, 
der ønsker hjælp til at organisere andre 
protestformer. Vi ser dette som et meget 
alvorligt udtryk for, at der er brug for at 
gøre noget ved problemerne nu. Mange 
af vores venner, der bor i lejrene har brugt 
deres ungdom på at vente og har fået 
frataget deres almindelige rettigheder. 
Danmarks asylpolitik er ikke bare dårlig, 
den er katastrofal for de mennesker der 
lider under den. Flere og flere mennesker 
”rådner op” i de danske asyllejre og ingen 
bør længere blot se passivt til. 

KRAER UNE 


DERFOR FORTSÆTTER DE DEN 
FEJLSLAGNE KRISEPOLITIK 


Hvorfor fortsætter regeringer, central- 
banker og internationale institutioner 
den nedskæringspolitik, der ser ud til 
ikke at virke? Svaret skal findes i den 
globale kapitalismes systemiske mod- 
sætninger. 

Det er nu snart tre år siden, at Den 
Internationale Valutafond (IMF) officielt 
erklærede den økonomiske krise, også 
kendt som ”Den store recession”, for 
overstået. Denne prognose viste sig som 
bekendt at være lige så himmelråbende 
forkert som den strøm af tilsvarende pro- 
fetier, der både før og siden med jævne 
mellemrum er flydt fra politikere, økono- 
mer, erhvervsfolk, mainstream-medier og 
internationale institutioner. 

Tværtimod befinder vi os nu i det femte 
år af den verdensomspændende økonomi- 
ske krise, som indledtes med nedturen på 
det amerikanske boligmarked 2006-2007, 
efterfulgtes af den såkaldte ”kreditstram- 
ning” og accelererede efter bankgiganten 
Lehman Brothers kollaps i efteråret 2008. 

Den nuværende gældskrise er en direkte 
konsekvens af de finansielle redningsak- 
tioner i en størrelsesorden uden historisk 
fortilfælde, som stater og internationale 
institutioner foretog i kølvandet på den 
økonomiske nedsmeltning i 2008 og siden 
har gentaget adskillige gange. 

Disse ”bailouts” har betydet, at verdens 
regeringer har måttet finansiere store 
underskud ved at sælge statsobligationer 
på de internationale gældsmarkeder. Den 
astronomiske mængde offentlige gæld har, 
sammen med mistede skatteindtægter 
som følge af højere arbejdsløshed, gjort 
investorerne nervøse over mange regerin- 
gers evne til at betale tilbage. 

Som følge deraf er renten på f.eks. 
græske, irske, italienske, portugisiske og 
spanske statsobligationer skudt i vejret, 
hvilket blot forværrer gældskrisen i disse 
lande yderligere. 


Deres politik forværrer krisen 
De gigantiske mængder statsintervention 





Det græske valg har rystet magthaverne i 
Europa. Sarkozy er væk og Merkel er svæk- 
ket. Det er de vigtigste resultater af maj 
måneds valg i Europa. Men valgene stiller 
lige så mange spørgsmål som de giver svar. 


Ét svar er dog klart nok: Ved alle valgene 
gikde partier, der har stået for krisepolitik- 
ken, markant tilbage. 

I Grækenland blev Nyt Demokrati og 
Pasok halveret. I Frankrig tabte Sarkozy 
præsidentvalget. I Storbritannien tabte 
Camerons konservative stort ved lokalval- 
gene, mens han liberale regeringspartner 
næsten blev udslettet. 


Merkel svækket 

Tysklands kansler Merkel, lederen af euro- 
pæisk kapitals angreb på velfærden, er 
svækket efter valgene i maj. 

Merkels CDU tabte sit flertal ved delstats- 
valgene i Schleswig-Holstein og Nordrhein- 
Westphalen. Hun risikerer nu at tabe det 
tyske parlamentsvalg om 2 år. 

Hendes franske partner Sarkozy er faldet. 
Det græske valg var et højt og klart Nej til at 


ved krisens start forhindrede på kort sigt 
en yderligere destabilisering af verdens- 
økonomien. Resultatet har imidlertid 
været den nuværende gældskrise og den 
dermed forbundne trussel om statsban- 
kerotter og euroens sammenbrud. 

For at kunne afdrage på gælden skærer 
verdens regeringer kraftigt ned på deres 
udgifter, bl.a. ved at fjerne eller reducere 
velfærdsydelser og gennemtvinge store 
fyringsrunder i den offentlige sektor, hvil- 
ket imidlertid blot skærper krisen ved at 
mindske såvel den offentlige som den 
private efterspørgsel. 

Det kunne med andre ord se ud som om, 
at de herskende klassers krisepolitik selv 
på sine egne præmisser er en fiasko. 


Derfor er der blandt keynesianistiske 
økonomer som f.eks. Paul Krugman, Jo- 
seph Stiglitz og Robert Reich en tendens til 
at se denne politik som en følge af ideolo- 
gisk blindhed og manglende mod hos de 
politiske beslutningstagere, dvs. de giver 
psykologiske mekanismer skylden frem for 
at forklare nedskæringspolitikkens para- 
doksale konsekvenser med kapitalismens 
iboende modsætninger. 

Imidlertid er er verdens regeringer 
på grund af deres voksende underskud 
afhængige af at skaffe penge på de finan- 
sielle markeder, hvor renten afhænger 
af en vurdering af sandsynligheden for 
tilbagebetaling af lånene. 

Presset fra de globale markeder tvinger 
derfor regeringer, der ikke er klar til et 
revolutionært brud med kapitalismen, 
til at gennemføre massive nedskærings- 
runder for at nedbringe deres gæld, også 
selv om det forstærker krisen på længere 
sigt. Dette er i sidste ende blot udtryk for, 
at kapitalismens drivkraft er kortsigtede 
profithensyn, ikke menneskelige behov. 


Behov for et 

revolutionært brud 

Også en regering, der i stedet for den nu- 
værende aggressive nyliberalisme forsøgte 


VALG I EUROPA 


følge Merkels diktat om, at grækerne skulle 
betale til bankerne. 

Merkels svækkelse udtrykker både, at 
krisepolitikken ikke virker, og at den har 
problemer med overhovedet at blive gen- 
nemført. Valgene har afsløret, at magtha- 
verne er sårbare. 

Lige nu har de ikke en plan B. Den vil helt 
sikkert komme, men det tager tid — hvor 
modstanden kan samle sig og forberede 
næste slag. 


Vinderne 

På vindersiden er billedet mere broget. 
Generelt vandt de reformistiske partier: I 
Frankrig, Storbritannien og Tyskland vandt 
traditionelle socialdemokratiske partier. I 
Grækenland fik de venstre-reformistiske 
partier (Syriza, KKE og DIMAR) 35 pct. af 
stemmerne. 

Men fremgangen for fascistiske partier i 
Frankrig og Grækenland er skræmmende. 
I Frankrig fik Le Pens Front National sin 
hidtil største opslutning i første runde 
med 6,4 millioner stemmer (17,9 pct.). 
De lukrerede på Sarkozys dybt racistiske 








at gennemføre keynesianske politikker, 
ville komme under den samme type pres 
fra finansmarkederne, som er beskrevet 
ovenfor. 


Når politikere, centralbanker og in- 
ternationale institutioner fortsætter en 
krisepolitik, der ser ud til ikke at virke, er 
årsagen således ikke primært psykologisk, 
men bunder derimod i sociale strukturer. 
Traditionel keynesianisme kan ikke løse 
det grundlæggende problem under den 
nuværende krise, nemlig, at virksomhe- 
derne tilbageholder investeringerne eller 
spekulerer i råvarer som f.eks. fødevarer, 
guld og olie. 


Det skyldes, at virksomhedernes udnyt- 
telse af deres nuværende produktionska- 
pacitet stadig er langt lavere end normalt 
samt, at den mindskede offentlige og pri- 
vate efterspørgsel ikke gør det tilstrække- 
ligt profitabelt at investere i nye fabrikker 
og maskiner. Så længe det er tilfældet, vil 
investeringerne blive tilbageholdt. 


Løsningen på den situation blev faktisk 
fremsat af Keynes, selvom han ikke selv 
indså de radikale konsekvenser af sit for- 
slag. Han foreslog, modsat sine senere di- 
sciple, at socialisere investeringerne, men 
overså, at dette reelt indebærer at overtage 
kontrollen med, hvad kapitalisternes profit 
skal bruges til. 


Med andre ord kan investeringerne ikke 
socialiseres uden også at tage magten over 
produktionen. Men sådanne socialistiske 
skridt vil naturligvis møde voldsom mod- 
stand fra den herskende klasse, hvorfor de 
forudsætter, at vi vinder en revolutionær 
kamp om magten i samfundet. Kun sådan 
kan vi sikre en løsning på krisen, hvor 
arbejderklassen ikke kommer til at betale 
regningen igen og igen. 

politik — og markedsførte sig samtidig som 
modstandere af hans krisepolitik. 

De bygger på en klassisk fascistisk taktik: 
Pæn facade ved valgene kombineret med 
en hård kerne af fascister på gaden. Endnu 
har de dog mest succes ved valgene. 

I Grækenland er Chrysi Avgi (Gyldent 
Daggry) langt stærkere på gaden. De over- 
falder systematisk indvandrere og venstre- 
fløjen og har støtte i politiet, hvor halvdelen 
stemte på fascisterne. Med 7 pct. af stem- 
merne har de nu fået en legitim facade. 


Reformistisk modstand? 

Alle valgene udtrykker modstand mod 
kapitalens angreb. Men samtidig stiller de 
det åbne spørgsmål: Hvor går modstanden 
hen? 

I Grækenland er venstre-reformisternes 
fremgang udtryk for en bevægelse, der si- 
den 2009 har mobiliseret 17 generalstrejker 
— og tusinder af lokale strejker, protester, 
besættelser osv. 

I Frankrig led arbejderklassen i 2010 ne- 
derlag, da Sakozy trods ugelange strejker 
-medmassiv folkelig opbakning — alligevel 


TIDSLINJE OVER 
DEN ØKONOMI- 


SKE KRISE 


2006-2007: Nedturen på det amerikan- 
ske boligmarked starter og spreder sig til 
resten af verden. 


2007-2008: Den såkaldte kreditstram- 
ning, hvor bankerne holder op med låne 
til hinanden. 


September 2008: Lehman Brothers” 
konkurs sender chokbølger gennem de 
globale markeder. 


Oktober 2008: Bankpakke 1. 


Efterår 2008-forår 2009: Verdens stater 
giver billioner af kr. i nødhjælp til banker. 


Februar 2009: Bankpakke 2. 


August 2009: Den Internationale Valuta- 
fond erklærer krisen for overstået. 


November 2009: Gældskrisen begynder 
at sprede sig. 


Maj 2010: EU- og IMF-pakke til speku- 
lanter, som har penge i klemme i Græ- 
kenland. 


Juni 2010: Bankpakke 3. 


November 2010: EU- og IMF-pakke for at 
undgå, at spekulanter lider tab i Irland. 


Maj 2011: Ny EU- og IMF-pakke til 
spekulanter, der risikerer at miste penge i 
Grækenland samt også i Portugal. 


August 2011: Bankpakke 4. 


August 2011: Standard & Poor's nedgra- 
derer USA's kreditværdighed. 


Marts 2012: Bankpakke 5. 

fik gennemført sit pensions-angreb. Her er 
Hollandes valgsejr er udtryk for, at kun et 
mindretal tror på, at mobilisering fra neden 
kan ændre kursen. 

Hverken i Frankrig, Tyskland eller Stor- 
britannien vil valgets socialdemokratiske 
vindere føre til mere fair forandring end 
Thorning i Danmark. 


Grækenland 

I Grækenland står Syriza til fremgang ved 
nyvalget 17. juni. Men hvad nu hvis ven- 
strefløjen faktisk får flertal og kan danne 
regering? 

Syrizas siger på den ene side Nej til at 
betale gælden til bankerne. På den anden 
side ønsker de en aftale med Trojkaen (EU's 
Centralbank, EU-kommissionen og IMF) 
og at forblive i EU. 

Realpolitisk er det ikke muligt. Trojkaen 
kan ikke gå med til, at grækerne ikke be- 
taler gælden. Det ville åbne for krav fra 
portugisere, irere, spanioler osv. om heller 
ikke at betale. Så enten accepterer Syriza 
at betale — eller også ryger Grækenland ud 
af Euroen og EU. 

HÅB OG GRÆNSER FOR EN 


'ARBEJDERREGERING' 


Den politiske krise i græsk politik vokser 
dag for dag. 70 % af befolkningen stemte 
på partier, der er imod EU's spare- og 
'hjælpepakker'. Banen er kridtet op til at 
SYRIZA efter valget den 17. juni kan danne 
den første ”arbejderregering” i moderne 
græsk historie. 


Et skrækscenarie for den herskende klasse 
i Grækenland, som også ”bekymrer” ”marke- 
det' og den herskende elite i EU (Reuter). 

Arbejderregeringer opstår som en mulig- 
hed i situationer, hvor den økonomiske og 
politiske krise skaber klassepolarisering, 
hvor arbejderklassen bruger sin kollektive 
styrke, og gennem protester, strejker, fa- 
briksbesættelser udfordrer den herskende 
klasse — økonomisk, politisk og ideologisk. 


Lenin beskrev den situation således: 
Arbejderne vil ikke længere regeres på den 
gamle måde, og den herskende klasse kan 
ikke længere regere på den gamle måde'. 

Og det billede er blevet tydeligere for 
hver dag der er gået siden PASOK dannede 
regering i 2009. 17 generalstrejker er blevet 
gennemført i de to år, og er vokset i omfang 
ogradikalitet. Strejker mod fyringer, angreb 
på lønninger og pensioner er taget til. Og 
i det billede er det især opmuntrende og 
perspektivrigt, at modstanden er gået fra 
protester og enkelt dags strejker til tids- 
ubegrænsede strejker og eksempler på 
arbejdernes overtagelse af virksomhederne. 

Der har også været spektakulære prote- 
ster i kernen af statsapparatets finansielle 
system, hvor staten i flere uger ikke havde 
kontrol over Finansministeriet, og hvor ar- 
bejderne blandt andet nægtede at udlevere 
analyser og data til EU's 3 måneders 'servi- 
cetjek' af græsk økonomi. Stålarbejderne 
på en stor virksomhed uden for Athen har 
nu i over et halvt år været i fuld strejke mod 
fyringer, og stadige kampe mod strejkebry- 
dere og politi. Og solidariteten med disse 
arbejdere fortsætter — i som udenfor Græ- 
kenland. Herhjemme er der samlet 178.000 
kr. ind til dem. 

Hvilken betydning har den storm af arbej- 


dermodstand fra den græske arbejderklasse 
de sidste to år haft i forhold til hvilken rolle 
en kommende arbejderregering ledet af 
SYRIZA kan komme til at spille? 

En hel masse, og her kan historien fra fx 
Frankrig i 1936 hjælpe os på vej. 

I maj 1936 vandt en kaalition af ven- 
strefløjspartier flertal i valget — efter en 
forhistorie" som minder om de sidste to 
år i Grækenland, med økonomisk krise, 
omfattende modstand i arbejderklassen 
mod nedskæringer og fascisterne fremgang. 
”Folkefrontsregeringer” vandt på et mode- 
rat program, akkurat som en kommende 
Syriza-ledet regering ikke vil kræve, at den 
græske gæld skal slettes, men genforhand- 
les. De vil altså ikke sige farvel til euroen 
eller bakke op om nationaliseringer af 
bankvæsen og store virksomheder under 
arbejderkontrol. 


I 1936 ventede arbejderklassen ikke på 
dannelsen af folkefrontsregeringen eller 
deres opfordring til at afvente forhand- 
linger og reformprogrammer. Appellerne 
mødte døve øre. Maj måned blev præget af 
omfattende strejker, demonstrationer og en 
bølge af fabriksbesættelser. Stemningen i 
arbejderklassen var, at garantien for foran- 
dring måtte komme nedefra — fra deres egne 
strejke- og fabrikskomiteer. Arbejdsgiverne 
var skrækslagne, og satte sig til forhand- 
lingsbordet og indfriede arbejdernes krav 
om 40 timers uge og betalt sommerferie. 

Folkefrontsregeringens dannelse i (36 
forstærkede den politiske krise og øgede 
arbejderklassens selvtillid og selvstændige 
organisering på fabriksgulvet. Klassepola- 
riseringen tog til og betingelserne for en 
dobbeltmagtssituation udviklede sig. Den 
samme udvikling foregik parallelt i det re- 
volutionære Spanien. 

Perspektivet om en ”arbejderregering' i 
Grækenland kan genåbne sådan en periode 
i dag. 

Men helt afgørende for om det sker, og 
hvordan udviklingen vil forme sig er, hvor- 
dan arbejderklassens modstand og organi- 
sering udvikler sig. 

Dette vil mest sandsynligt føre til ka- 
pitalflugt og statsbankerot. Det kan kun 
stoppes af en bevægelse, der kan besætte 
arbejdspladserne og køre økonomien 
videre på arbejdernes betingelser. 

Problemet er, at Syriza nok har parla- 
mentarisk succes, men ikke selv har styr- 
ken på gulvplan til at sikre deres politik. 

Syriza vil nemt få et klassisk reformistisk 
dilemma: Enten at bøje af for kapitalens 
overmagt, præsentere nederlaget som 
”det bedst opnåelige” og miste opbakning 
— eller at forene sig med de revolutionære 
aktivister, der i årevis har forsøgt at bygge 
styrken på gulvplan. 


Revolutionære svar 

I Grækenland fik den anti-kapitalistiske 
koalition Antarsya 1,2 pct. ved valget i maj. 

Men Antarsya har næsten lige så stor 
opbakning som Syriza blandt aktivister 
i bevægelsen og i fagforeninger. Begge 
overgås dog klart af KKE, kommunistpar- 
tiet, ilangt de fleste fagforeninger. 

Antarsya stiller også op til valget i juni. 
Ikke i forventning om parlamentarisk 


fremgang, men for at præsentere et re- 
volutionært, anti-kapitalistisk alternativ. 

Antasyas politik er at sige Nej til at be- 
tale gælden, nationalisere bankerne, ud af 
EU, og især: At kun kamp fra neden kan 
stoppe krisepolitikken. 

For flertallet ser Antarsyas politik i dag 
urealistisk ud. Men efter valget er der 
groft set to muligheder: Syriza får flertal, 
og deres urealistiske politik bliver vist i 
praksis. Eller Syriza taber, og en nedskæ- 
ringskoalition får flertal. 

Uanset resultatet er der — som i resten 
af Europa — behov for en politisk kraft, 
der kan føre kampen videre og blive et 
alternativ for de mange, der i dag tror på 
reformistisk politik. 

Uden dette er risikoen endnu et klassisk 
billede: Et politisk tomrum efter reformi- 
stisk fallit, som kan udfyldes af fascistisk 
terror. 





JØRN ANDERSEN 


Hvorfor kan det siges med stor sikkerhed? 

Fordi den første og drivende faktor i en 
hver revolutionær proces er den foran- 
dringsproces, som skabes gennem arbej- 
derklassens egen læreproces i de kampe 
og den organisering, som den udvikler. 
Arbejderklassen har potentialet til at tage 
den samfundsmæssige kontro!] — politisk og 
økonomisk. Det er arbejderklassen som er 
det kiti dag, der får samfundet til at fungere, 
som skaber værdierne og produkterne. 

Kapitalistklassen kan ikke selv gøre det. 
Arbejderklassen kan derimod sagtens und- 
være kapitalejere og finanskapitalen. Den er 
de mange, de har kvalifikationerne — det de 
mangler" er bevidstheden om og selvtilliden 
til, at de selv kan organisere samfundet. Den 
bevidsthed og selvtillid kan de kun udvikle 
gennem kamp og egen organisering — gen- 
nem en revolution. 

En revolution hvor de af nød og øget 
politisk bevidsthed begynder at tage kon- 
trollen over samfundet. Og herfra kan der 
udvikles en dobbeltmagtssituation, hvor 
arbejderklassen begynder at opbygge sin 
egen organisering og 'statsmagt' via en 
udvikling af strejkekomiteer, fabriksko- 
miteer og arbejderråd. Ud fra en simpel 
men fundamental nødvendighed af selv at 
overleve, selv at kunne sætte produktion og 
distribution i gang i en situation, hvor krise 
og kaos præger billedet. 


Den anden lige så sikre faktor i en revo- 
lutionær proces er, at den herskende klasse 
ikke frivilligt overgiver magten i en situation, 
hvor parlamentet og regeringen enten ikke 
fører deres politik eller ikke har ideologisk 
hegemoni i samfundet — primært over ar- 
bejderklassen. 

I en sådan situation vil den herskende at 
bruge den gamle statsmagts voldsapparat 
(militær og politi) og deres økonomiske 
og ideologiske magtapparat (lukning af 
virksomheder, lock-outs, brug af strejke- 
brydere, politi og militær, private militser 
og ideologiske skræmmekampagner fx 
gennem medierne) i et massivt angreb på 
arbejderklassens nye organisationer og 





arbejderkontrol. I den situation vil en nok 
så rød regerings magtesløshed udstilles. For 
staten er ikke neutralt apparat som en rød 
regering kan styre. Fx stemte omkring hver 
anden politimand i Athen på det fascistiske 
parti Gyldent Daggry. 


Og så tilbage til spørgsmålet om en 
SYRIZA-ledet ”arbejderregerings' rolle i et 
sådan perspektiv. 

Selvfølgelig kan SYRIZA bevæge sig i en 
mere radikal socialistisk retning end i dag, 
hvor de er imod sparekrav og hjælpepakker, 
men kun lægger op til en genforhandling 
af hjælpepakken og gældsbetalingen, og 
ikke til en sletning af gælden, et brud med 
euroen og en nationalisering af banker og 
store virksomheder! 

SYRIZA formulerer en klassisk venstrere- 
formistisk politik — akkurat ligesom Folke- 
frontsregeringen i Frankrig i 1936 og Allende 
i1973 i Chile. En politik som rummer en klar 
kritik af kapitalismen, men indenfor kapita- 
lismens egen markedsøkonomiske rammer. 

Hvis det lykkes for den herskende klasse 
i EU og Grækenland at integrere og ansvar- 
liggøre en kommende arbejderregering i 
fortsættelsen af Finanspagtens sparepoli- 
tik og ideologi om, at krisen og gælden er 
grækernes egen skyld, og hermed at det er 
arbejderklassen som skal betale for krisen, 
så kan det føre til en desillusionering af 
arbejderklassen og hermed svække mod- 
standen. 


Helt afgørende er det derfor, at der med 
afsæt i arbejderklassens kampe og organi- 
sering udvikles antikapitalistiske svar på en 
kriseløsning, som peger på, at de rige selv 
må betale deres egen krise, at gælden skal 
slettes, og at banker og virksomheder skal 
under arbejderkontrol. 

Den antikapitalistiske venstrefløj spiller 
allerede i dag en vigtig rolle idenne proces 
— ide daglige kampe og i den ideologiske og 
politiske diskussion og udvikling. 


HANS ERIK MADSEN 


EN NY KURS FOR DIE LINKE ER NØDVENDIG 


Efter valgnederlagene maj i Slesvig/Hol- 
sten og Nordrhein-Westfalen er krisen i 
Die Linke brudt ud i lys lue. Begge steder 
nåede partiet kun op på omkring de 2,5 
procent som er et stykker under den ty- 
ske spærregrænse på 5 procent. 


Det, der skulle være starten på et nyt op- 
brud for den tyske venstrefløj — dannelsen 
af det samlede venstrefløjsparti Die Linke i 
2007, som en sammenslutning af venstre- 
fløjsafsplitningen fra Socialdemokratiet, 
WASG, og det hovedsageligt østtyske PDS 
— startede godt med valgsuccesser både på 


lands- og lokalplan. 

Den karismatiske partiformand, den 
fhv. socialdemokratiske finansminister 
tordnede mod nedskæringspolitikken fra 
alle borgerlige partier og mod finansmar- 
kedernes diktatur, især mod fjernelsen 
af dagpengene og mod forarmelsesloven 
”Hartz 4”, som forpligter arbejdsløse til at 
udføre tvangsarbejde næsten uden løn. 

Senest, da Lafontaine trak sig som par- 
tiformand pga. kræft i 2009, blev dog for- 
skellige svagheder åbenlyse: det er aldrig 
lykkedes at etablere en stærk partiorgani- 
sation (især i Vest) som bygger modstand 
op og er lokalt forankret. 

Desuden er konflikten mellem de mere 





radikale medlemmer i vest og realpoliti- 
kere fra Østtyskland, som styrer kommu- 
ner og delstater med Socialdemokraterne 
og er lige så ”ansvarsbevidste” (dvs. fører 
nedskæringspolitik) og støtter Die Linkes 
regeringsdeltagelse i en ”rød-grøn” rege- 
ring i 2013, aldrig blevet løst. 


Dertil kommer, at Socialdemokratiet 


og De Grønne lykkedes med at fremstille 
sig som en social opposition mod den 
konservativ-liberale Merkel-regering og 
fik dermed vælgerne til at glemme at der 
var dem, der begyndte med at sende tyske 
soldater i krig, skrotte velfærden osv. 


Op til den kommende kongres i Gåt- 


tingen i starten af juni stiller nu flere op 
til formandsposten, men uanset hvem 
der bliver den nye formand/-kvinde, så er 
Die Linke nødt til at gendefinere sig selv 
som en konsekvent anti-kapitalistisk op- 
position mod krisen. Det er nødvendigt, 
også for socialister i Danmark og Europa. 





STEFAN GODAU 

NERE UNE AU, 


HVOR MANGE GANGE KAN FAGTOPPEN 





LADE OS BETALE FOR KRISEN? 


Når fagforeningerne ikke varetager deres 
medlemmers interesser, men går med til 
angreb på angreb er det måske ikke så 
overraskende at medlemstallet synker, 
og stadig flere vælger at blive organiseret 
i de billigere gule ”fagforeninger”, hvis de 
overhovedet lader sig organisere. 


Men når fagforeningerne ikke vil kæmpe 
har den udvikling så overhovedet nogen 
betydning. Er der nogen grund til at blive? 


I maj sidste år lovede Harald Børsting, 
at lønmodtagerne ikke skulle betale to 
gange for krisen. Det var i forbindelse med 
debatten om 12 minutter mere eller en 
tilbagetræknings-reform med afskaffelse 
af efterlønnen og højere pensionsalder. 


Der er sket meget siden da. Tilbagetræk- 
nings-reformen blev vedtaget af den nye 
regering. Overenskomstforhandlingerne 
endte endnu en gang med reallønsfald. 
Regeringens 2020-plan satte låg over væk- 
sten i de offentlige udgifter og forringede 
forholdene for folk på flexjob, kontant- 
hjælp og førtidspension. Og med den nye 
skattereform er det SRSF's plan at tage 3 
milliarder kroner fra førtidspensionisterne, 
dagpenge- og kontanthjælpsmodtagerne. 


Løntrykkeri 

Nu skal vi betale endnu en gang. Til tre- 
partsforhandlingerne er målet at ”øge 
arbejdsudbuddet” med 20.000, hvilket 
skal ske ved at sætte arbejdstiden op. Villy 
Søvndal og Helle Thorning vil ikke garan- 
tere for, at der også skal betales løn for de 
ekstra arbejdstimer. 


Og uanset om vi får betaling eller ej vil 
øget arbejdstid betyde flere arbejdsløse. let 
åbent brev til fagtoppen skriver fællesklub- 
ben hos Novo Nordisk: ”I disse krisetider 
har virksomhederne allerede fyret folk og 
trimmet produktionen optimalt — uanset 
om de sælger fysiske produkter eller ser- 
viceprodukter. Hvis vi arbejder mere og 
derved fx producerer flere møtrikker, hvad 
sker der så, hvis virksomhederne ikke kan 
sælge flere møtrikker? Mon ikke de fyrer 
flere folk?” 


Arbejdsmarkedsforsker Flemming Ibsen 
siger i Ekstrabladet den 24. maj: ”Hun 
[Helle Thorning, red.] er ude på løntryk- 
keri. Det afgørende for hende ved at øge 
arbejdsudbuddet er, at lønmodtagerne står 
svagere, når der skal forhandles løn, hvorfor 
lønfremgangen bliver mindre. Derved for- 
bedres erhvervslivets konkurrenceevne.” 

Magthaverne har brugt krisen som en 
anledning til at starte en række alvorlige 
angreb på almindelige menneskers vilkår. 
Og hvis man havde forhåbninger om, at 
fagtoppen ville forsvare deres medlemmers 
interesser, er de blevet slemt skuffede. Ikke 
kun er de passive — de prøver også at tale 
utilfredsheden med forringelserne ned. 


Modsatte interesser 

Fagforeningerne bringer massevis af arbej- 
dere sammen. De er ikke kun udtryk for er- 
kendelsen af, at arbejdere og arbejdsgivere 
har modsatrettede interesser, men også 
for at det er nødvendigt at organisere sig 
sammen for at kunne varetage sine fælles 

interesser. Vi har ikke andre organisationer 
der kan udfylde den rolle. 


Men ud af fagforeningerne opstod et 
professionelt lag af forhandlere hvis forhold 
efterhånden på alle områder fjernede sig 
mere og mere fra arbejdernes, på hvis vegne 
de forhandler. Reformismen fungerer som 
ideologi og retfærdiggørelse for dem. 

Fagbureaukratiet eksistensberettigelse 
er deres forhandlinger og kompromisser 
med kapitalisterne som erstatning for 
arbejdernes egen aktivitet. De har altså en 
materiel interesse i at opretholde illusionen 
om forhandling. 


Det betyder, at fagtoppen — som det er 
set flere gange før — prøver at lægge låg på 
strejker og uro før de mister kontrollen. 


”Socialistisk kappestrid”? 

Fagforeningerne organiserer arbejdere 
efter fagområder, det sætter et falsk skel 
mellem arbejdere, men dem der står mest 
vagt om dette skel er fagtoppen i de en- 
kelte fagforeninger. I stedet for at kæmpe 
med arbejderne mod arbejdsgiverne, kan 
de komme til at kæmpe mod hinanden 
indbyrdes. 


Fagforeningen PROSA organiserede 700 
ansatte på CSC — en multi-national fag- 
foreningshadende IT-virksomhed som før 
havde prøvet at svække PROSA på arbejds- 
pladsen. 


CSC krævede bl.a. 30 % lønnedgang af 
de PROSA-organiserede, og efter lange 
mislykkede forhandlinger valgte PROSA 
at varsle strejke. CSC agerede i strejken på 
en måde som selv arbejdsgiverforeningen 
kaldte usædvanlig hård. 





HK (som konkurrerer med PROSA om 
at organisere IT-ansatte) havde før hevet 
PROSA i arbejdsretten pga. deres overens- 
komster som demente var diskriminerende 
mod HK. Under strejken blokerede HK 
sandsynligvis for at LO kunne støtte kon- 
flikten. Og de tvang en underafdeling til at 
trække en støtteerklæring til de strejkende 
tilbage. 


De ansatte på CSC tabte strejken efter 
4%» måned og kom under en ny og ringere 
overenskomst med HK. 


Fagtoppens forvrængede logik som stam- 
mer fra ønsket om at styrke og bevare deres 
position som forhandlere. Uanset hvad det 
betyder for kampe som er i gang. 


Top og bund 

Som forhandlere mellem to klasser med 
modstridende interesser, bliver fagbu- 
reaukraterne og de resultater de opnår 
også påvirket af styrkeforholdene mellem 
klasserne. 


Som det ser ud lige nu, er der et stort 
pres fra arbejdsgiverne mod forringelser 
for arbejderne. 


Men utilfredsheden med fagbureau- 
kraternes krisebevidsthed spirer bland 
medlemmer og lokalafdelinger af fagfor- 
eningerne. 


Hovedskellet i fagbevægelsen går mellem 
top og bund — ikke mellem højre og venstre. 


Hvis vi skal stoppe rækken af angreb på 
vores forhold, må vi bygge op fra neden. 
Det er vigtigt med netværk og solidaritet på 





tværs af faggrupper, arbejdspladser osv. — 
og mellem folk i arbejde og arbejdsløse og 
folk på overførselsindkomst. 

Angrebene er så alvorlige og generelle, at 
vi ikke kan vinde ved at kempe kampene 
én for én. Vi har brug for en stor, stærk og 
samlet bevægelse. 


CHRISTINE KYNDI BERGEN 

DE GULE ANGRIBER 
KOORDINERET 


Samme dag som trepartsforhand- 
lingerne begyndte, startede Kristelig 
”Fagbevægelse” og Det ”Faglige” Hus 
en række reklamer i aviser, radio og på 
nettet. 


”Vi vil udnytte situationen nu, hvor 
LO har været så tåbelig at bakke op om 
de forslag, der ikke har gang på jord” 
siger formanden for Det Faglige Hus 
Johnny Nim til Jyllands-Posten. 


Inden for det sidste år har 45.000 
meldt sig ud af LO, og 34.000 har meldt 
sig ud af andre forbund i fagbevægel- 
sen. 


Socialistisk Arbejderavis 

Mange på venstrefløjen — især fra den 
yngste generation — havde temmelig 
overdrevne forhåbninger om, hvad en 
ny S/SF-regering ville udrette. 


Her var skepsissen større hos de 
ældre generationer, som havde en klar 
erindring om Nyrup-tiden og årene med 
Anker Jørgensen, der jo også inklude- 
rede en SV-regering. Alligevel har det 
nok overrasket selv de værste skeptikere 
at Thorning-regeringen ikke bare blev 
blå, men skulle udvikle sig så sort, som 
vi har set på det sidste. 

Jeg tænker her på, så føjeligt hun støt- 
tede det amerikanske drone-program, 
som selv Løkke havde rygrad nok til at 
afvise i en sparetid, da det intet har at 
gøre med danske nationale interesser. 
Men også på andre punkter har Thor- 
ning placeret sig overraskende langt til 
højre, fx om Tobin-skatten, hvor hun 
både overhalede Merkel og Sarkozy høj- 
reom. Og måske vigtigst på spørgsmålet, 
om man skal spare eller investere sig ud 
af krisen? 

For det er jo ikke særligt venstreorien- 


teret at være mere på linje med Hollande 
og Obama end Merkel -— eller i det hele 
taget at sætte gang i de danske investe- 
ringer, som store dele afindustrien også 
ønsker. Og kan jo sagtens forenes med 
et i øvrigt reaktionært felttog mod de 
fattige, arbejderinteresser og velfærds- 
rettigheder i det hele taget. Så isoleret 
set er det ikke så logisk. 

Den enkle forklaring er en blanding af 
personlige karriere-interesser (ligesom 
Fogh) med skelen til, at Danske Bank 
med Mærsk i kulissen styrer, tilsat tysk 
finanspolitisk dominans, som Danmark 
historisk har været underlagt. Der er 
faktisk mange detaljer, som tyder på, 
at Helle Thorning har meget mere blik 
for at pleje sit internationale image og 
sit renommé på de bonede gulve end at 
forholde sig til, om regeringen kan blive 
genvalgt næste gang. 

Når det alligevel er en for forenklet 
forklaring, skyldes det, at ingen rege- 
ringsleder agerer i et tomrum styret 
af entydige interesser. Og specielt en 
reformistisk regering er langt mere at 
udtryk for, hvordan styrkeforholdene 


HVORFOR BLEV DET EN 
SPARE-REGERING? 





udvikler sig mellem de mange kom- 
plekse klasseinteresser. Komplekse fordi 
der også er modsat rettede interesser 
på arbejdsgiversiden, hvilket igen 
modificeres af internationale interes- 
sekonflikter. Fx i forhold til om der skal 
spares eller investeres — neoliberalisme 
eller keynesianisme. 


Manglende modstand 
Og skal man i forlængelse af dette finde 
en helt overordnet forklaring på den nu- 
værende politiske kurs, er det i en mang- 
lende synlig og mærkbar modstand fra 
neden. Noget, som man ofte før har set, 
når en borgerlig regering afløses af en 
reformistisk, som i de faglige topledere 
har nogle yderst nyttige hjælpere, når 
der skal holdes ro på bagsmækken. 
Som en forstærkende faktor spiller det 
ind, at den nye regerings politik endnu 
ikke rigtigt er slået igennem ii praksis. Fx 
reallønsfaldet fra de elendige overens- 
komster, men også de fleste velfærdsan- 
greb er endnu kun på tegnebrættet. 
Ikke desto mindre har vi set tegn på, at 
noget "gærer i dybet”, fx utilfredsheden 
med helligdagstyveriet og at der kaldes 
til tillidsmandsmøde 1. juni. Men skal 
denne gærende utilfredshed slå fuldt 
ud, er det helt afgørende, at der udvikler 
sig en synlig organiseret modpol til LO- 
toppens nederlagslinje. 


Enhedslisten kan ikke påtage sig 
denne rolle, da den nødvendigvis må 
være tværpolitisk og fagligt baseret. Men 
Enhedslisten kunne meget mere for at 
fremme dette perspektiv. 

En klassekampsmodstand, der kan 
bremse nedskæringsfronten, vil også 
være nødvendig, hvis vi skal have 
styrken til mere offensivt at kæmpe for 
reformer, der kan gavne velfærd, miljø 
og beskæftigelse — ikke bare nationalt, 
men også internationalt. 





HANS JØRGEN VAD 


Vil vi et ”ekskluderende fællesskab”? 


Socialistisk arbejderavis satte Claus 
Jansson, initiativtager og medarran- 
gør af "Folkets Parlament” i stævne 
til en snak om hvad meningen nu var 
med det her initiativ. 

Hvorfor skal folk dukke op til Folkets 
Parlament den 4. juni på Rådhusplad- 
sen? 

Indledningsvis så må jeg jo konstatere 
at der er rigtigt mange valide grunde til 
at folk bør deltage i Folkeforsamlingen 
på Rådhuspladsen den 4. juni. 

Der er rigtig mange enkelt sager og 
synspunkter for forskellige samfunds- 
grupper, som i dagikke bliver hørt - eller 
endnu værre bliver hørt men ignoreret. 

Ser vi et øjeblik på helhedsbilledet, 
så er det DÉR vi alle bør være op- 
mærksomme. Det, vi i dag har som et 
solidarisk fællesskab som inkluderer 
alle, der er den politiske linje frem- 
adrettet fokuseret på at lave om til et 
arbejdsmarkedsfællesskab for dem 
i arbejde. Dette nye fællesskab er et 
ekskluderende fællesskab der ikke 
levner plads til dem, der ikke formår, 
ikke har evnen eller ikke har heldet til 
at deltage i arbejdsmarkedsudbuddet 


som ordinært ansatte. Dette nye fælles- 
skab skal finansieres via nedskæringer 
for de svage samfundsgrupper på såvel 
økonomi, rettigheder og retssikkerhed. 

Dette vil ufravigeligt blive til et op- 
gør imellem dem der har arbejde og 
dem der ikke har. Politikerne kalder 
for at forhindre folk i at blive parkeret 
på offentlig forsørgelse, hvilket er en 
politisk stempling af folk ene og alene 
på baggrund af deres sociale status og 
erhvervsevner. Dette er en forskels- 
behandling som ingen dansker bør 
acceptere. 


Hvordan undgår man, at Folkets 
Parlament bliver en isoleret protestbe- 
givenhed fra en gruppe borgere der af 
politikere opfattes som svage eller måske 
decideret en belastning af systemet? 

Der er ingen lette løsninger. Vi har 
alle som danskere i al for lang tid ladet 
stå til og regnet med at den lovgivende 
forsamling ville agere efter normal po- 
litisk praksis under hensyntagen til de 
danske værdier. Deri ligger opgaven: 
at få folk til at søge oplysninger - tage 
stilling og træffe deres egen beslutning. 


Målsætningen er at få folk til at tage stil- 
ling, tage stilling inden de folkevalgte 
har gjort det for dem. 

Hvis den brede støtte, som Folke- 
forsamling har nu også fremadrettet 
fortsætter, så er der grund til håb. Grund 
til at tro at vores danske rettigheder: 
ytringsfrihed og forsamlingsfrihed kan 
bane vejen for en ny politisk holdning 
i Folketinget. En holdning der baserer 
sig på solidaritet og inkludering af alle 
borgere i det rette fællesskab. 

Kun ved at gentage sine argumenter 
kan man få andre til at tage stilling. 
Dette skal ske ved kravet om dialog - 
indflydelse og fællesskab. 

Konklusionen er at vi kommer videre 
et skridt ad gangen, med debat og andre 
events - måske hvis vi tvinges når vores 
fødder skridt for skridt helt ind i folke- 
styrets lovgivende forsamling. 


Læs mere om begivenheden på: www. 
folketsparlament.dk 

Tilmeld dig eventet på Facebook søg 
blot under ”Folkeforsamling” 

TREPARTSFORHAND- 
LINGERNE 


Allerede inden trepartsforhandlingerne blev 
skudt i gang, var der blæst til angreb mod ar- 
bejderklassens tilkæmpede rettigheder. 


Regeringen havde meldt ud, at der var planer 
om at skrotte helligdage eller feriedage. LO's 
formand Harald Børsting erklærede hurtigt sin 
velvillige forhandlingsvilje, også på trods af at 
eventuelle afskaffelser stod — og står — i skærende 
kontrast til medlemmernes ønsker. 

De omtalte dage skal skrottes for at øge arbejds- 
udbuddet, da regeringen forventer, at væksten i 
dansk økonomi vil tage til i styrke, og det kan give 
potentiale for en betydelig jobskabelse. 

Regeringens forventninger er dog det rene 
spåkoneri, og det eneste der kan stilles i udsigt, 
som sikker konsekvens af at afskaffe eksempelvis 
helligdagene er, at regeringen bringer jobs i fare. 


Selv hvis man på lang sigt skulle spille med på 
regeringens spådom om, at vi får brug for 6000 
flere hænder på arbejdsmarkedet i 2020, er der 
ikke grund til panik, idet det fremgår af Danmarks 
Statistik, at arbejdsstyrken øges med 8.210 per- 
soner fra 2013 til 2020. 

En regering burde være bevidst om ovennævn- 
te, og det der står tilbage er derfor indtrykket af 
en marionet-regering, der agerer arbejdsgivernes 
lydige skødehund. En regering der gerne lyver i 
bestræbelserne på at indfri den reelle dagsorden 
bag forslaget, nemlig at gøre arbejdsløshedskøen 
længere for at trykke reallønnen, og dermed for- 
bedre vilkårene for arbejdsgivere der i forvejen, 
aldrig har bidraget til regningen på krisen. 


Udsigten til at netop det scenarie inden længe 
bliver til virkelighed, under de igangværende 
trepartsforhandlinger, har vækket dele af en 
slumrende fagbevægelse på opfordring fra fagligt 
aktive, og det tyder på, at et oprør ulmer. 

LO Region Midtjylland har således indkaldt til 
en faglig landskonference om trepartsforhand- 
lingerne, en konference, hvor regeringens kurs 
også skal drøftes med politiske ordførere og 
gruppeformænd fra S og SE 

Formanden for LO Horsens-Hedensted, Hans 
A. Sørensen, udtaler til det faglige netværk, 
Fagligt Ansvar, at regeringen for det første godt 
kan glemme alt om, at der er behov for øget ar- 
bejdskraft, samt at de vil drøfte centrum-venstres 
fremtid. 


Der er noget der tyder på, at politikerne ikke er 
klar over, hvor bekymrede de er. De vil gerne se 
en centrumvenstre-regering fortsætte, men det 
forudsætter at den snart begynder at vise forskel- 
len på den tidligere og den nuværende regering. 

Der efterlyses derfor klarere skel, og man er fak- 
tisk chokeret over, at regeringen har ”stjålet” Løk- 
kes og Dansk Arbejdsgiverforenings argumenter, 
når det handler økonomi og arbejdsudbud. 

Den faglige landskonference finder sted den 
1. juni i Horsens. 





PAULI PEDERSEN 


”Når lønmodtagerne har tilslut- 
tet sig overenskomster med real- 
lønstilbagegang, så mener jeg 
også, at man bør tage på sig som 
politiker at gennemføre en lidt 
langsommere stigning af overfør- 
selsindkomsterne” 

Thor Moger Pedersen, Berlingske Tidende, 

27. maj, om skattereformen der skal tage 3 


milliarder fra førtidspensionister, kontant- 
og dagpengemodtagere. 

FASCISME I 





Kapitalisme i krise, kan betyde radika- 
lisering af masserne. I gunstige tilfælde 
giver det arbejderklassen indsigt i, at 
en bedre fremtid ligger i omstyrtelse af 
kapitalismen. Mange arbejdere rundt 
om i Europa er i disse tider begyndt at 
stille spørgsmålstegn ved kapitalismens 
produktionsform. 


Klassebevidstheden blomstrer, især i 
de sydligere lande som Italien, Spanien, 
Frankrig og naturligvis Grækenland. Men, 
samtidig med venstrefløjens medvind har 
flere højreorienterede og til tider fasci- 
stoide bevægelser ligeledes stukket deres 
grimme hoveder frem og også fået vind i 
sejlene. 

Det grelleste eksempel er det græske Gyl- 
dent Daggry, som har nydt meget stor væl- 
gerfremgang ved det seneste valg. Gyldent 
Daggry har stærkt fascistisk fremtoning, 
deres retorik er hadsk og de sympatiserer 

åbenlyst med det græske diktatur 1936-41. 
Andre ekstreme højregrupperinger er; 
Ungarns fascistiske Jobbik, franske Front 
Nationale, og hollandske Frihedspartiet. 
Samarbejdet mellem kapitalen og fa- 
scismen 


Det er vigtigt at forstå, at når kapita- 
lismen smuldrer, kan storkapitalen og 
borgerskabet sagtens finde på at støtte det 
ekstreme højre. Grunden er, at arbejdernes 
oprør truer kapitalens magt. 

Fascistiske grupperinger er et redskab 
som kapitalen fra tid til anden har brugt til 
radikal bekæmpelse — i bogstaveligste for- 
stand — af organiseret arbejdermodstand. 

I et fascistisk styre vil kapitalismens 
produktionsform i sin væsentlighed bestå. 
Markedet vil helt eller delvist blive sat ud 
af kraft, men udbytningen af arbejderne 
vil bestå, nu med staten som udbytter, og 
eksklusive klubber af diktatorer og virk- 

somhedsbosser vil styre landet. 

Dette var også tilfældet i Nazi-tyskland, 
hvor mange virksomheder tjente styr- 
tende med penge ved at samarbejde med 
nazistyret. 


Krise 

Europa befinder sig i disse år i en dyb krise 
og euroens potentielle sammenbrud truer 
konstant med at trække tæppet væk under 
den fungerende økonomi, samtidig med 
at strejkebølger og protester skyller ind 
over Sydeuropa. Kapitalen længes efter 
stabilitet, for det er nu en gang lettest at 
tjene penge under stabile økonomiske og 
sociale forhold. 

Fascismen kan være en strategi som 
borgerskabet vælger når det er presset nok. 
Men fascismen trives også i en desperat 
befolkning fordi den leverer de nemme, 
men falske, svar på virkelige problemer. De 
mange som stemte Gyldent Daggry ved det 
kaotiske valg i Grækenland tror at de alene 
eristand til befri dem fra de internationale 
investorers hetz og Merkels jernnæve. 


Højre-ekstremisme 
og højre-populisme 
Der er ligheder og forskelle 
mellem fascistiske- og 
højre-populistiske bevæ- 
gelser. Ligheden ligger i 
at visse syndebukke bli- 
ver gjort ansvarlige for 
systemets problemer, 
og at de generelt tyer 
til forsimplede analyser. 


Forskellen er, at fasci- 
stiske bevægelser, som 
nævnt, voldeligt bekæmper 
den organiserede arbejder- 
klasse, ja det er selve definitio- 
nen af fascister. Dette gør højre- 
populisterne ikke, men forsøger 


derimod at opnå demokratisk legitimitet. 

Grænsen mellem de to er flydende, 
og højre-populisternes retorik over for 
venstrefløjen varierer da også i sin aggres- 
sivitet. Men det viser sig, at der er stærke 
forbindelser mellem dem, i og med at 
mange halvlegitime grupperinger deler 
medlemmer med deciderede ny-nazister 
og hooligan-tæskehold. 

Historien viser også, at grupper skifter 
mellem at være på den ene eller anden 
side, alt efter hvordan samfundssituatio- 
nen er. 

Det er derfor nødvendigt atindse, at der 
til stadighed er en fascistisk fare i Europa, 
og at den ikke kun udgår fra erklærede 
fascister, men fra også fra det nye højre 
generelt. 


En aktiv og stærk venstrefløj, er det bed- 
ste værn imod fascismen, for det borgerlige 
demokrati giver ingen beskyttelse. 





ROBERT LANGE 


" Hver anden græske At HELT: 


= tjent stemmer på nazi-parti 
Å Det fascistiske Gyldent Daggry fik 6,9 % af stem- 


merne ved valget i Grækenland den 6. maj — 


(orn 


| var en stor og foruroligende stigning i forhold til 
det sidste valg hvor de fik 0,23 % af stemmerne. 


Endnu mere foruroligende er det at græske 
borgerlige aviser kan fortælle, at mellem 45-59 
% af de græske politibetjente stemte fascistisk. 


De græske politibetjente stemmer på specielle 

med de folk der bor i området omkring stationer- 
ne. Det viste sig, at fascisterne fra Gyldent Daggry 
fik langt større opbakning på politistationerne 
end på de nærliggende valgsteder. 

Regner man på tallene viser det sig altså, at 
omkring halvdelen af politibetjentene stemmer 
fascistisk. 

Gyldent Daggrys medlemmer ” patruljerer” 

i områder og angriber indvandrere og venstre- 
orienterede. 


Iel er SEES OTTE COD aa ae eN UT SEER sea] 
hvor politibetjente sammen med Gyldent Dag- 
grys bøller har angrebet demonstranter. Og den 
24. maj prøvede en sammenslutning af politi 
og fascister at angribe de græske Internationale 
Socialisters kontor. 

KÆMPE STUDENTERBEVÆGELSE I QUEBEG 


Lørdag den 26. maj blev en halv million 
mennesker civilt ulydige, da de gik på 
gaden i Montreal imod højere brugerbe- 
taling på universiteterne og den forhadte 
Lov 78. 


Den største by i den fransktalende pro- 
vins i Canada, Montreal, har i tre måneder 
været scene for en stadig mere bitter kamp 
imellem universitetsstuderende og ansatte 
på den ene side overfor politikerne og po- 
litiet på den anden side. 

Konflikterne startede da politikerne 
introducerede en forhøjelse i universi- 
tetsafgifterne med 65 procent over fem år 
som senere blev til 70 procent over syv år. 
Det medførte store strejker og blokader af 
universiteterne og det anslås, at 160.000 
studerende er i strejke i provinsen. 

Forhøjelserne af brugerbetalingerne 
opfattes som endnu et skridt imod kom- 
mercialiseringen af uddannelserne og en 
svækkelse af de sociale rettigheder for alle 
borgere. 


Brutalt politi 

Politiet har gentagne gange i maj mas- 
searresteret flere hundrede mennesker 
af gangen i knivtangsmanøvrer, allerflest 
den 23. maj da politiet anholdte 512 men- 
nesker i Montreal. Det var direkte farligt 
da politiet den 4. maj affyrede forskellige 
typer granater, tåregas, peberspray og gum- 
mikugler direkte mod de demonstrerende. 
En ung kvinde mistede i den forbindelse 
et øje imens en ung mand fik en livsfarlig 
hjernerystelse. Andre fik knoglebrud fra 
politiets knippelslag. 

En rapport udarbejdet af provinsen juri- 
diske personale kritiserede stærkt politiets 
brug af gummikugler, men rapporten blev 
aldrig offentliggjort efter hændelserne. 


Lov 78: Loven der skulle dræbe 
bevægelsen gav den mere liv 

Det største slag mod studenterbevægelsen 
kom den 18. maj, da politikerne haste- 


12. MAJ 


- DET 


Den økonomiske krise i Europa har skabt 
masseprotester. Lørdag den 12. juni 2012 
blev dermed markeret i forbindelse med 
årsdagen for 15. maj bevægelsen i Spanien 
og ”Det Globale Forår”. 


Spanien 

I Spanien har demonstranter for ægte 
demokrati vendt vreden til kamp imod 
bankernes grådighed. Regeringen har givet 
bankpakker til Bankia, som er Spaniens 
største 


bank. Bankpakkernes samlet sum er på 
74 milliarder kr., hvilket er det samme beløb 
som er blevet skåret fra sundhed og uddan- 
nelse bare i april måned 2012. 

teen ”lov 78”, hvis grundlæggende formål 
var at kriminalisere hele bevægelsen. 

Først og fremmest aflyser den resten 
af skoleåret indtil august for de strejke- 
involverede institutioner. Loven forbyder 
protester og blokader på universiteterne 
og i en 50 meters radius omkring. 

Hvis man bryder loven, sanktioneres der 
med bøder imellem 1.000-5.000 canadiske 
dollars (C$) for almindelige studerende, 
7.000- 35.000 C$ for studenterorganisa- 
tionens ledere og 25.000 — 125.000 C$ til 
studenterorganisationer pr. dag for at 
overtræde dette forbud. 

Yderligere påkræver loven, at forsamling- 
er på 10 studerende eller derover skal have 
tilladelse fra politiet der skal indhentes 8 
timer i forvejen. 

Utilfredsheden hos spanierne kom til 
udtryk i form af 70 organiserede marcher 
landet over. De største marcher fandt sted 
i Madrid med 250.000 demonstranter, og 
i Barcelona med 200.000 demonstranter. 
Disse protester sammenlignes med de- 
monstrationer fra juni og oktober sidste år. 


Alle forsamlingerne på dagen opfor- 
drede til, at gælden for krisen ikke bliver 
tilbagebetalt. 


London 

300 demonstranter mødte op til ”Mød de 
1%” ved Occupy bevægelsen i London. 
Demonstranterne marcherede på tur til 
Londons banker, som inkluderer Goldman 

Allerede få dage efter samlede der sig 
100.000 vis af mennesker i protest mod 
loven, og der var sympatidemonstrationer 
ikke blot over hele Canada men også i USA 
og Paris. 


Den antidemokratiske lov har også givet 
studenterbevægelsen mange nye støtter 
der før var neutrale på spørgsmålet om bru- 
gerbetalingerne og har også fået involveret 
mange andre mennesker end studerende. 


Social strejke |. 

- bevægelsen spreder sig ud 

I den optik har studenter organisationen 
CLASSE (Broad Coalition ofthe Association 
for Students' Union Solidarity) indkaldt 


Sachs, Merril Lynch og Santander. Demon- 
stranterne forsøgte at campere med ban- 
nere ude foran Storbritaniens centralbank, 
The Bank of England. Disse forsøg blev 
forhindret af massivt politiopbud. 


Occupy bevægelsen i London har orga- 
niseret flere events i forbindelse med ”Oc- 
cupy May”. Ragnhild Freng Dale, redaktør 
på avisen Occupied Times, fortalte til de 
fremmødte demonstranter: ”Ingen havde 
planlagt, at verden skulle se ud som den 
gør i dag. Det betyder, at vi kan ændre 
den. Vi kan bygge en verden vi ønsker at 
se.” Ragnhild Freng Dale fortsætter: ”Det 
handler ikke om penge. Det handler om 
mennesker. Det vigtigste Occupy har gjort, 
er at bygge fællesskab.” 


til en social strejke for alle arbejdere, 
studerende og alle andre der er imod ”alt 
nedskæringspolitik og udsalget af sociale 
services og kollektive rettigheder”. 


Denne bevægelse vil således knytte 
sig til andre kampe, for eksempel uviljen 
mod Quebecs regering der har ladet en 
sundhedsskat stige fra 25 C$ til 200 C$ på 
blot to år. 

Studenterbevægelserne har taget forskel- 
lige initiativer for at binde de kampklare 
studerende tættere sammen med arbej- 
derne. Sidstnævnte gruppe har også vist 
uvilje mod nedskæringer og senest har 
banearbejderne for Canadian Pacific Rail- 
ways varslet en 72 timers strejke mod at få 
frataget deres pension. 

Ligesom med studenterbevægelsen vil 
regeringen også forbyde denne strejke 
igennem en særlov. Det virker som om at 
politikerne ikke lærer af deres fejl. 


For hvis der er noget regeringen burde 
frygter, er det en store studenterbevægelse 
og arbejdere i fælles kamp mod nedskærin- 
ger og udemokratiske love. 





ANDERS BÆK SIMONSEN. 


På billedet ses den demonstrationsrute de 
studerende gav til politiet. 


Mere end 2.500 mennesker 
er arresteret i forbindelse 
med konflikten i Quebec. 


Ved avisens deadline forlød det, at imel- 
lem 2500-2700 mennesker er blevet 
arresteret i forbindelse med protesterne 
mod de forhøjede brugerbetalinger på 
universitetet og Lov 78. 


Hvis forhøjelse på brugerbetalingen går 
igennem, vil det blive 1.500 kr. dyrere 
at studere pr. år, hvilket betyder, at en 
student skal betale næsten 14.946 kr. 
pr. ar. 








København 

I Danmark havde Occupy bevægelsen ar- 
rangeret ”Occupy CPH” i solidaritet med 
den globale maj manifestation. Paraden 
bevægede sig fra Sankt Hans Torv til Chri- 
stiansborg Slotsplads. Her lavede man en 
happening, der klippede strengene af en 
politiker-dukke som styres af lobbyister. 
Occupy CPH afholder en konference, som 
finder sted i juni. Her vil der blive diskuteret 
”økonomiske og samfundsmæssige alter- 
nativer til det nuværende system”. 

KRUS ULEAD, 


Hvad mener vi med 


Staten 


Er statsmagten pr. definition den herskende klasses stat 
eller er det bare en administrativ struktur, der tilpasser 
sig efter skiftende flertal i befolkningen? 


Svaret på dette spørgsmål er afgørende for socialistisk 
strategi, som nu bl.a. er til debat i Enhedslisten. 

De borgerlige er ikke i tvivl: Staten er det ultimative forsvar 
for den kapitalistiske orden. Som et par konservative lokal- 
politikere sagde i 2006 op til rydningen af Ungdomshuset: 

”Vi er glade for at se, at politiet har slået hårdt ned. Sam- 
fundet må beskytte sig selv og stå fast på, at politiet har 
monopol på magtanvendelse.” 

Med andre ord: Statens voldsapparat skal sikre samfundets 
fundament, så som ro og orden og den private ejendomsret. 


Klassestat 

Enhedslistens principprogram er heller ikke så meget i tvivl: 
Revolutionen skal ”erstatte centrale dele af statsapparatet 
med nye folkemagtsorganer.” 

Og: ”Frem for alt opløsning af politiet og militæret, der 
gang på gang har vist sig som kapitalmagtens sidste, alt for 
effektive, allierede. Et socialistisk samfund kan ikke bare 
'overtage' den nuværende stat …” 

Opfattelsen af staten som kapitalens klassestat bygger på 
dyrekøbte erfaringer i arbejderbevægelsens historie. 

Fra ”Slaget på Fælleden” i 1872 og”Påskestrejkerne” i 1985 
til La Cabana og RiBus i 1990erne eller HCS-strejken i 2009 
har staten og dens voldsapparat stået på kapitalens side 
mod arbejderklassen. 


Reformismen 

Men den dominerende opfattelse i arbejderklassen er hver- 
ken den ”rene” borgerlige eller den revolutionære socialisti- 
ske, men derimod reformismen. 

Den kan virke tiltrækkende, fordi den lover forbedringer, 
men uden at bryde med den herskende stat. 

I praksis har det oftest ført til, at ambitionen for forandring 
blev holdt inden for de rammer, som kapitalismen sætter (i 
krisetider som nu: ingen eller negative). 

Eller det har ført til katastrofale nederlag som fx da Chile 
— med en lang parlamentarisk tradition — i 1970 valgte den 
reformistiske præsident Allende. 

Hans forsøg på at begrænse storkapitalens magt en smule 
havde stor folkelig opbakning. Men i 1973 blev han væltet af 
et blodigt militærkup. 

Trods tydelige advarsler blev store dele af venstrefløjen 
lullet i søvn af troen på, at det er muligt at foretage mere 
grundlæggende forandringer inden for den herskende stat. 


Enhedslisten 

Flere af ELs parlamentarikere har desværre ikke lært denne 
blodige lektie. Stillet over for citatet om ”opløsning af politiet 
og militæret” sagde Henning Hyllested til Jyllands-Posten 
17.9 — to dage efter valgsuccesen: 

”Vi ønsker, at militær og politi skal skrues ned på laveste 
blus. Men selvfølgelig ønsker vi ikke at afskaffe disse instan- 
ser fuldstændigt.” 

12. maj i ”Krause på tværs” var svarede Stine Brix på 
samme spørgsmål: 

”Ja, det lyder jo som noget vrøvl. … Jeg er ret overbevist om, 
at det er en af de passager, der glider ud i et nyt program.” 

Og: ”Hvis et flertal af folketinget vil demokratisere vores 
arbejdsliv, så kan det gøre det.” 


Krisen 

Troen på, at staten — med dens politi, militær og embeds- 
apparat — vil acceptere at kapitalens magt bliver angrebet 
af et flertal i befolkningen, er et af de centrale skel mellem 
reformistisk og revolutionær politik. 

Den økonomiske krise sætter ikke kun meget snævre 
grænser for reelle reformer. Den stiller også spørgsmålet om 
et alternativ til kapitalismens vanvid. 

For venstrefløjen — herunder EL — er det afgørende, at al- 
ternativet til kapitalismen bygger på arbejdermagtsorganer, 
der er opbygget i kamp mod den selvsamme stat, som Hyl- 
lested og Brix tror på vil respektere noget andet end fortsat 
kapitalisme. 





JØRN ANDERSEN 

IRLAND STEMMER FOR ALLE OS ANDRE 


Den eneste europæiske befolkning der bliver spurgt om hvorvidt, de ønsker at indtræde i finanspagten, 
er den irske. De går i stemmeboksen den 31. maj 2012 og i den forbindelse valgte Folkebevægelsen mod 
EU, Enhedslisten og Retsforbundet at lave en støttemanifestation for den irske befolkning foran Den irske 
ambassade den 25. maj. Med manifestationen der også fandt sted i andre byer i Europa samme dag, ville 
man vise, at den irske befolkningikke står alene ved et ”Nej” til finanspagten. (foto: Mette Kramer Kristensen) 


MODSTANDENS ANSIGTER 


I 14 år arbejdede Konstantina 
Daskapolou som journalist. Hun 
har arbejdet på utallige udgaver af 
avisen Eleftherotypia (”Pressefri- 
hed”). Eleftherotypia er naturligvis 
kendt blandt græske læsere. Avisen 
er en institution i landet. Den blev 
stiftet i 1975 efter diktaturet blev 
væltet og er en kritisk røst i det el- 
lers nyliberale mediebillede. 


Det nye [ved avisen fra den 15. 
februar, red.] var dog underteksten: 
”Arbejdernes Eleftherotypia”. Avi- 
sens ansatte udgav den fuldstæn- 
digt på egen hånd i selvforvaltning 
uden chefer og bestyrelse. Det var 
et stort skridt fremad i en arbejder- 
kamp som ellers er uden forbillede 
idet græske medielandskab. 

Det begyndte sidste sommer, da 
bestyrelsen simpelthen stoppede 
med at udbetale lønningerne. 

”For at støtte avisen, har vi arbej- 
det uden løn i flere måneder. Det gik 
dog ikke længere på et tidspunkt. 
Derfor trådte vi ind i en uvarslet 
strejke. Journalister, teknikere, ren- 
gøringsassistenter, receptionister: 
hele personalet på 800 ansatte del- 
tog i strejken”. 


Ingen tænkte dengang på en 
selvforvaltet avis. Strejkens formål 
var i første omgang udbetaling af de 
udestående lønninger. Det blev dog 
klart for Dina og hendes kollegaer, 
”at uden finansiering kunne vi ikke 
holde strejkefronten. Vi var nødt til 
at overveje hvordan vi organiserede 
resurserne. På strejkeforsamlingen 
kom ideen: ”lad os gøre det, vi er 
bedst til: en avis”. Dette blev fødslen 
af Arbejdernes Eleftherotypia.” 


Da bestyrelsen fik nys om det, 
slukkede den for varmen og com- 
puterne for at stoppe de ansatte i at 
udgive strejkeavisen. Redaktionen 
bukkede dog ikke under og opleve- 
de stor solidaritet. Naboer og venner 
medbragte tæpper og varm mad. 

Da deres avis endeligt blev udgi- 
vet, var de strejkende i stand til at 
sælge eksemplarer alene via solida- 
ritetsnetværk og de sociale medier. 
Det var nok til at kunne udgive en 
anden udgave. Med indtægterne 
kunne strejken opretholdes. 

Strejkenumrene orienterede ikke 
bare om Elefthrotypia-ansattes 
kamp, men skulle også være en 
slags ideologisk modvægt mod 
EU-troikaen og regeringen. ”90% af 
den græske presse bakkede op om 
regeringen. Folk følte dog på deres 
egen krop, hvad regeringens politik 
betød for dem. Netop derfor stolede 
de ikke på pressen. Det er en chance 
for os som kritisk røst.” 


Strejken har forenet hele persona- 
lekorpset. Alle afgørende beslutnin- 
ger træffes på strejkeforsamlinger. 
Her har alle, uanset ansættelsesfor- 
hold, en stemme. ”Det er en fuld- 
stændig ny solidaritetsfølelse, som 
vi ikke kendte før”, understreger 
Konstantina. Generalforsamlingens 
beslutninger bliver udført af et råd 
på 15 personer. Dets medlemmer er 
ansvarlige over for generalforsam- 
lingen og kan altid tilbagetrækkes. 


Blandt de ansatte bliver der dis- 
kuteret heftigt over den videre 
fremgangsmåde. Dina synes, at man 
skal gå vejen konsekvent videre: de 
ansatte skal gå uden om bestyrelsen 





og fortsætte med at udgive Eleft- 
heortypia som venstrefløjsavis un- 
der arbejderkontrol: ”Vi har bevist, 
at vi kan udgive en avis uden vores 
chefer på en demokratisk måde. 
Der findes dog mange, der mener, 
vi skal bare strejke for en rimelig 
godtgørelse og så stoppe.” 


Hvor end kampen resulterer i, 
en ting står fast for den 36-årige. 
”Vi ved nu, at vi kan styre vo- 
res liv på egen hånd. Denne er- 
faring kan ingen tage fra os.” 





UDDRAG AF DET MARXISTISKE TIDSSKRIFT 
MARX21. 
OVERSÆTTELSE FRA TYSK: STEFAN GODAU. 


EGYPTISKE 
REVOLUTION 


EN POLITISK ANALYSE OG ØJENVIDNEBERETNING 
NAGUIB 


Sameh Naguib: 

Den egyptiske revolution 

En politisk analyse og øjenvidne- 
beretning 

Pris: 30 kr. 

Køb den på www.modstand.org 

Anmeldelse: 





Nu er den udkommet på dansk: 
bogen, der beskriver Occupy- 
bevægelsens opståen, især i 
New York, med prominente 
bidragsydere som Naomi Klein 
og den anarkistiske tænker 
Mark Graeber. 


Godt nok har vi set en anti- 
kapitalistisk bevægelse før, med 
højdepunkter som protesterne 
mod WTO-topmødet i Seattle, 
demonstrationerne i Gøteborg, 
Prag og Genova, hvor aktivisten 
Carlo Giuliani blev skudt af po- 
litiet. Det var arnestedet for det 
globaliseringskritiske netværk 
ATTAC. 

Dog er Occupy-bevægelsen 
større og mere folkelig og om- 
fatter ikke blot ”gamle rotter” 
fra venstrefløjen, men også 
”almindelige mennesker”, som 
betræder den politiske arena, 
fordi de føler vrede: vrede over 
et system, der giver millioner til 
bankerne, mens de selv bliver 
arbejdsløse og sat ud af deres 
huse. Over politikere, der lytter 
ikke til deres egen befolkning, 
men til finansmarkederne. 

På en opfordring af det antika- 
pitalistiske canadiske magasin 
Adbusters samlede sig først et 


par tusinde mennesker i New 
Yorks finansdistrikt, som be- 
sluttede at følge det egyptiske 
eksempel og besatte en plads. 

Bogen indeholder øjnevidne- 
beretninger og indlæg fra jour- 
nalister og aktivister. I et slags 
manifest bliver målene beskre- 
vet: Den sætter navn på krisen 
og skaber en vision for en anden 
verden og den tilbyder en anden 
fortælling om demokrati og fæl- 
lesskab til debatten. Bevægelsen 
er åben og alle kan være med og 
give deres besyv med. Der bliver 
også drøftet spørgsmål som bru- 
gen af ikke vold, lokal økonomi 
og skattevæsen. Til sidst gives 
der bud på, hvordan man kan 
støtte bevægelsen. 


Occupy-bevægelsen er vigtig 
og påpeger de problemer, som 
også revolutionære socialister 
kæmper imod: kapitalismens 
vanvid og dens kontrol over alle 
livets områder. 

Occupy-bevægelsen er kom- 
met i en afgørende fase: For at 
kunne opnå successer, er den 
nødt til at manifestere sig po- 
litisk. Det gør man bedst som 
parti. Naturligvis er det forstå- 
eligt, at folk er skeptiske overfor 


VI ER DE 99% 





partier, som har bedraget dem 
og brudt deres løfter. Vi må dog 
alligevel have en diskussion om, 
hvordan vi kan give de 99% en 
stemme i den politiske sfære. Det 
kræver også en fastere og mere 
politisk organisering. Dannelsen 
afThe Occupy Partyi USA og den 
socialistiske kandidats valgkamp 
Kshana Sawant i Washington 
som politisk stemme for de 99% 
er positive eksempler herpå. 
Sarah van Gelder: Vi er de 99%. 
Occupy Wall Street bevægelsen. 
Tiderne Skifter, 2012. 150 kr. 
Aktivisten og modkraft-blog- 
geren Pihl Christensen skriver 
om QOccupy-bevægelsen indefra. 
Følg hendes blog på Modkraft. 

Anmeldelse af "Den kommende opstand": 


Brugsanvisning for revolu- 
tionære eller gammel vin på 
nye flasker? 


I 2007 har den franskbaserede gruppe "den usynlige komite" 
udgivet det forholdsvis korte skrift "den kommende opstand", 
som ligger frit på Internettet tildownload. Den er nu udkommet 
som brochure på dansk. 

Forfatterne formår at beskrive det kapitalistiske samfund, vi 
lever i på en god måde: fremmedgørelse i arbejdsverden, vores 
forhold til naturen, den daglige konsumer-terror, politistaten 
og sikkerhedsvanviddet. I en verden hvor vi bliver ”frarøvet 
vores sange gennem hitlister, vores kød og kærlighed gennem 
pornoindustrien og vores frihed gennem lønarbejde” kan vi kun 
bevise individualitet ved at købe økomad eller vores spillelister 
på IPod en. 

Friheden er bare en illusion, der kan ikke findes frihed i dette 
samfund, fordi kapitalismen er altomfattende. Vi finder den hel- 
ler ikke i familien eller parforholdet. Men det er her et mærkeligt 
negativt frihedsbegreb som hylder frihed som absolut, men glem- 
mer dets klasseindhold. Friheden for en arbejder og kapitalist er 
forskellig. Kapitalisten har frihed til at udbytte arbejderen, imens 
arbejderens handlemuligheder øges ved at indgå forpligtende 
fællesskaber med andre arbejdere, hvor man sammen går mod 
ens undertrykkere. Ydermere findes der også venstreoriente- 
rede, som er gifte eller i et fast parforhold og er meget kærlige 
og tilfredse med deres personlige forhold, men stadig ønsker en 
anden verden. 


Ikke for almindelige mennesker 

Forfatterne beskriver hvordan staten reagerer på oprør med øget 
overvågning og kontrol. Beskrivelsen af de kapitalistiske metro- 
poler med deres ansigtsløse betonklodser, indtager stor plads. 
I disse byer er tilværelsen for den moderne lønarbejder både 
fleksibel og rodløs. Deres svar er dog ikke kampen mod udbytning 
og spekulation, men at afvise alle former for arbejde. På samme 
måde skal individer være ligegyldige over for huslejestigninger, 
yuppificering osv., da metropolerne går alligevel under. 

Forfatterne nævner begreber som ”merværdi”, ”varefetish” og 
”tingsliggørelse” men giver desværre ingen forklaring på hvad, 
de mener med disse begreber. Dette er symptomatisk for stilen i 
bogen. Sproget er meget akademisk og svært at forstå for almin- 
delige mennesker. 

Pengeløse kommuner 

Hvad er så bogens sigte? Ifølge forfatterne, er det man skal gøre 
ihvert fald ikke at organisere sig i partier, fagforeninger og borger- 
grupper, da disse er alle sammen fikserede på den rådende stat. 
Deres svar er derimod kommuner, der arbejder mindst muligt, 
lever pengeløst og dyrker deres grøntsager i by haver. 

Disse idéer er overhovedet ikke nye, men opstod i forskellig 
forklædning igen og igen: Fra Roberts Owens New Harmony 
som kommunistisk landkommune i 1825 til hippierne og deres 
råb om at søge ”tilbage til naturen”, Som i en gryderet blander de 
vildt forskellige bevægelser, som by- indianerne i Italien i 70'erne, 
partisanerne under Anden Verdenskrig og aktionskommiteerne 
i1968 sammen og erklærer dem som forbillede. Deres yndlings- 
eksempel er de militante kampe i Frankrig mod arbejdsmarkeds- 
reformen CPE med gadekampe, motorvejsbesættelser osv. Ifølge 
dem skulle denne bevægelse været opstået spontant og udenom 
partier eller fagforeningerne — sikke en gang vås! 


Hvilken slags organisering? 

Uden fagbevægelsens deltagelse og omdømme ville ungdom- 
mens militans være ebbet ud i sand. Naturligvis benægter socia- 
lister ikke vigtigheden af uafhængige komiteer osv., men vi går 
ind for et socialistisk program i disse bevægelser og en fastere 
organisering, så disse bevægelser kan lykkes. Et aktuelt eksempel 
er Occupy-Bevægelsen. Netop derfor engagerer vi os der, selvom 
vi ikke er enig i alt. 

Hovedpåstanden i bogen kan sammenfattes i følgende citat 
på bogens omslag:” Der er ikke længere nogen grund til at vente 
— på et gennembrud, på revolutionen, atomkatastrofen eller en 
social bevægelse. At fortsætte med at vente er vanvid. Katastro- 
fen er ikke på vej, den er her allerede. Vi befinder os allerede i 
civilisationens sammenbrud. Det er inden for denne bevægelse 
vi må vælge side.” 

Vi skal altså bare lægge hænderne i skødet, være den bedrevi- 
dende kritiker og se verdenen går under! Jeg synes, vi har vigti- 
gere ting at gøre i dag end at være bagkloge pessimister. Det er 
at være med til at opbygge modstand og diskutere muligheden 
for socialisme med folk, som allerede har draget konklusionen, 
at det kapitalistiske system skal afskaffes. 

Vi lever i en verden hvor vi dagligt er vidner 
til kapitalismens barbari. 

Halvdelen af jordens befolkning lever for 
under 2$ om dagen, mens 67 % af verdens 
værdier ejes af 2 %… Krige bliver startet, 
lande besat og befolkninger undertrykt, 
hvis det kan give adgang til olie, markeds- 
andele og billig arbejdskraft. 

Men vi lever også i en verden hvor millioner 
verden over går i protest og kamp for en 
bedre verden under overskriften ”En anden 
verden er mulig”. Denne globale bevægelse 
giver håb og mulighed for at skabe en bedre 
verden, og derfor er vi som socialister i 
spidsen for at opbygge den. 


FOR SOCIALISME 

| ISU tror vi ikke på at det kapitalistiske 
system kan lappes - problemerne skyldes 
ikke fejl eller dumme politikere - men atet 
lille mindretal sidder på den økonomiske 
magt og reelt bestemmer over samfun- 
det, hvem der skal fyres, hvad der skal 
produceres, hvor mange der skal være i 
klasserne og hvad vi skal lære, etc. Derfor 
skal hele systemet afskaffes og erstattes 
af et socialistisk samfund. 


FOR INTERNATIONALISME OG IMOD RA- 
CISME, SEXISME, OG UNDERTRYKKELSE 
…Vi er for åbne grænser og solidaritet med 
arbejdere over hele verden. Vi vender os 
imod racisme, diskriminering af asylan- 
søgere, flygtninge, homoseksuelle eller 
religiøse grupper. Vi støtter muslimer, sorte 
eller andre undertrykte grupper i deres 
kamp for lige rettigheder. Og vi støtter 
alle nationale befrielsesbevægelser der 
kæmper imod imperialismen, som fx i Irak 
og Palæstina. 


FOR EN STYRKET VENSTREFLØJ 

…JSU arbejder for at organisere det stær- 
keste modsvar. Det gør vi ved at være 
aktive medlemmer af Enhedslisten, hvor 
vi sammen med tusinder andre giver 
magten organiseret modstand. ISU vil 
skærpe Enhedslistens antikapitalistiske 
profil og styrke den aktivistiske deltagelse 
i bevægelsen….….Et revolutionært parti er 
nødvendigt for at styrke bevægelsen, og 
hjælpe aktivisterne med de ideer, argu- 
menter og strategier der gør os i stand til 
helt at omstyrte kapitalismen. 


FOR EN STYRKET BEVÆGELSE 

Protesterne mod Irak-krigen i 2003 viste 
endnu engang, at vejen til at udfordre mag- 
ten, går gennem de manges aktivitet. Der- 
for er vi som socialister en del af de brede 


i É i Jeg vil vide mere om 

protester mod krig, racisme, nedskæringer Ene an L LE Socialister/ Navn: 
og asociale angreb på uddannelse og ISU 
velfærd, og for at forsvare Christiania. 
flertallet må lave revolution, så vi kan få et Adresse: 
helt anderledes samfund, hvor mennesker ” 
og miljø kommer før profit - og i vores øjne Jeg vil melde mig ind i Inter- ” 
kan det ikke ga hurtigt nok! nationale Socialister/ISU Postnr./By: 
Læs hele ISUs grundlag ,,Her står ISU" på 
www.socialister.dk 

. i Tlf.nr: 

Jeg vil gerne abonnere på 





Mødekalender ISU/IS 


ODENSE: 

Møderne foregår tirsdage kl. 19.00 i Ung- 
domshuset, Nørregade 60. Kontakt Jens 
(2426 8023). 


12. juni: Kvindekamp 
19. juni: Frit Palæstina 
26. juni: Ægypten og det arabiske forår. 


ÅRHUS: 
Kontakt Jesper (2729 3549). 


Afdelingsmøde tirsdag d. 12. juni kl.19.30- 
22: Betyder socialismen større ensret- 
ning? k 
Studenternes Hus (Stakladen), Arhus Uni- 
versitet, lokale 2.2., Nordre Ringgade 3, 
8000 Arhus C. 


Socialistisk seminar lørdag d. 23. juni kl. 
13-18: Se kalender på socialister.dk for 
mødested og emner. 


Afdelingsmøde tirsdag d. 26. juni kl. 19.30: 
Se kalender på socialister.dk for mødest- 
ed og emne. 


KØBENHAVN: 

Møderne foregår torsdage kl. 19.00 i 
Støberiet, Blågårds Plads. Kontakt Jesper 
(6168 3616). 


7. juni.: Grill og politik med ISU. 


14. juni: Den nye antikapitalisme Occupy 
og venstrefløjen. 


Lørdag den 23. juni kl. 13.00: Grækenland 

i dag - dig i morgen? En græsk kammerat 
kommer til Danmark og fortæller om valget 
og kampen i Grækenland. 


UDEN FOR ISU/IS: 

ODENSE: 

Folkebevægelsens grundlovsmøde 

5. juni på Amfiscenen, Brandts Klædefab- 
rik kl. 14.30-16.30 


Fynsk Forårs sommerhappening. 
6. juni kl. 16-19 er vi i gågaden, i byråds- 
salen og i Eventyrhaven. 


Afghanistan Café - historie, baggrund og 
konkret krigsmodstand 
22. juni kl. 17-20 i Huset, Absalonsgade 26. 

på fossile brændsler 
I 2010 fik olieselskabet Total og Nordsøfonden lov til at starte prø- 


veboringer efter skifergas i Danmark. Den tilladelse vil de i gang 
med at bruge nu. 


Tilladelsen kommer efter, at Frankrig, Bulgarien og en stat i USA 
har valgt at forbyde skifergassen, fordi det er så skadeligt for klimaet. 


Skifergas findes dybt i undergrunden og udvindes ved først at 
sprænge sig ind i skiferen vha. sprængstof (hvilket kan skabe jordskælv 
på op til 5 på Richterskalaen) og dernæst tvinge gassen ud ved at bruge 
en blanding af enorme mængder rent drikkevand og en række giftige 
kemikalier. 


For det første udleder metoden så meget methan (en drivhusgas 
der er 25 gange så stærk som CO2), at skifergas rent faktisk er mere 
skadeligt for klimaet end kul. 


Og ikke mindre vigtigt: de enorme mængder drikkevand der bruges 
forurenes med kemikalierne og skal køres væk til deponering — men en 
del af vandet efterlades i undergrunden med risiko for forurening af 
grundvandet. Adskillelige videoklip på youtube dokumenterer således, 
hvordan at almindelige mennesker, grundet metan forurening, kan 
sætte ild til det vand der løber fra deres vandhane. 


I USA har skifergas været udbredt de sidste 10 år, med omfattende 
forurening af drikkevandet, og de nærliggende landområder til følge. 


Det anslås, at Danmark har 10 gange så meget skifergas som natur- 
gas. Og allerede nu er tre virk- 
somheder ved at prøve- 
bore i Nordjylland, 
Nordsjælland og 
ved Køge. 
















Se mere på: 
www.skifer- 
gasnejtak.dk 


"modstand.org 


USET NNA 


Meld dig ind i Internationale Socialister/ISU, udfyld blanketten og send den eller se mere 


på www.socialister.dk 
























































Socialistisk Arbejderavis i et 
år for 150 kr. 





ster.dk 


Sendes til: ISU, Postboks 522, 1505 København V t/f: 35 35 76 03, eller til isu&sociali- 

Det er 
vores 
regering 
der går i 
krig! 


- Nej Til Krig holdt sin årlige 
landskonference den 12. maj. 











Her hørte vi forfatteren og Syrien ken- 
deren, Bjørn Meidell, berette om syrernes 
oprør mod undertrykkelse, korruption og 
fattigdom. Vi fik en detaljeret beskrivelse 
af de forskellige grene af den syriske op- 
position. Bjørn Meidell advarede mod en 
militær indsats a la Libyen, selvom dele af 
den syriske opposition ønsker det. 





AUSTERPITT. PESISTANCE. ALTEPNATIVES… 


er vores regering, som ser igennem fingre 
med at danske rederier fragter våben rundt i 


Marxism 2012 arrangeres af Socialist Workers Party ET 


danske våbenproducenters muligheder for 


og foregår i i det centrale Lon London fra de len ad 90. juli. at tjene penge på andres død og ødelæggelse. 
For mere infor kontakt isu0søtialister.d E 


Mehrdad Sabrurii fra Internationalt Fo- 
rum gav et generelt billede af situationen 
i Mellemøsten, der konkluderede at impe- 
rialisterne ingen faste venner har, kun faste 
interesser. Derfor skal vi gå imod Danmarks, 
NATOs og Vestens militære indblanding. 








Lene Junker fra Nej Til Krig fokuserede på 
vores opgaver herhjemme. Der er her vi kan 
gøre den største og vigtigste forskel mod krig 
og for global retfærdighed. 


-— 


Det er vores regering, som praler af indsat- 

sen i Libyen, forsætter med at sende danske 

, soldater i døden i Afghanistan for at få en 
”ærefuld” afslutning på en tabt krig. Det er 

vores regering, som bruger 25 mia. årligt på 
Forsvaret og som ønsker at fortsætte den 

KEE aktivistiske udenrigspolitik. Det er vores 
regering, som sender afghanske flygtning 

tilbage, selvom der allerede er 6 millioner 
flygtningene i det krigshærgede land. Det 





æ 

Nej Til Krig er et lille netværk. Men vi har 
muligheden for at blive stærkere, fordi vi 
har stor sympati i befolkningen og fordi vi 


Den danske regering vil bruge BER en 
100 millioner på dræberfly 








gamle kammerater, som gik ud at Nej Til 
Krigs Landskoordinering. Den sagde samti- 
dig goddag og velkommen til en flok nye og 
yngre kræfter. 

På direkte opfordring af fra præsident Obama 

har den danske regering nu sagt ja til at gen- 

optage støtte til ASG projektet der skal udvikle 

5 ubemandede dronefly til NATO. Denne type 

fly er kritiseret for at ramme civile og ifølge den 
London baserede City University gruppe, Bureau 
of Investigative Journalism, har USA's dronefly 
alene i Pakistan dræbt op mod 828 civile i årene 
2004- 2012. Deriblandt 175 børn. 


Den tidligere VKO regering valgte i 2010, at træde 
ud af projektet for at spare, men nu har SF-S-R 
regeringen sammen med forligspartierne (alle 
partier minus Enhedslisten) trods krisetid valgt 
at bruge penge på dræbemaskinerne. 





En arbejdsgruppe er nu i gang med at 
forberede aktiviteter såsom en konference 
om Afghanistan på Afghanistans uafhængig- 
hedsdag den 19. august og demonstrationer 
mod krigen men ikke soldater på flagdagen 
d. 5 september. 


Hold dig orienteret på www.nejtilkrig. 
dk eller http://www.facebook.com/ 
groups/33679558347/ 





LENE JUNKER 








ARBEJDSLØSHED 





…— 





Overskriften bør tages 
meget bogstaveligt. Flere 
undersøgelser viser en 
snæver sammenhæng 
imellem arbejdsløshed 
og ens sundhedstilstand. 


En ny undersøgelse af 
33.000 privatansatte fyrede 
mænd fra perioden 1980 
til 2006 lavet af "Anvendt 
Kommunal Forskning” pe- 
ger på, at arbejdsløse har 
næsten fem gange større 
risiko for generelt dårligt 
fysisk helbred og fire gange 
større risiko for mentalt 
dårligt helbred. 


Det mest skræmmende 
resultat er måske at ri- 
sikoen for et pludseligt 
dødsfald er 80 % højere 
umiddelbart efter fyrin- 
gen. 

De fleste fyrede mænd 
dør af hjertekar sygdomme 
som kan forværres af stress 
som kan være en af føl- 
gerne ved fyring. Men den 
højeste stigning i dødsår- 
sag sker i kategorierne ”al- 
kohol relaterede dødsfald” 
og 'selvmord”. 

I Italien og Grækenland 
taler man om en decideret 
selvmordsbølge relateret 
til den høje arbejdsløs- 
hed og nedskæringerne på 
pensionsrettigheder. 

Herhjemme bragte In- 
formation en hjerteskæ- 
rende artikel om en 52-årig 
mand fra Sønderjylland 
der efter flere år som ar- 
bejdsløs med utallige af- 

slag ikke kunne leve videre 
på den måde og begik selv- 
mord. Dagen efter blev han 
indkaldt til samtale, men 
da var det for sent. 


Men hvad er 


det der sker? 


Min personlige oplevelse 
som arbejdsløs er, at man 
er meget alene i dagti- 
merne. Man mangler me- 
ningsfulde og forpligtende 
fællesskaber med andre 
mennesker. Man begynder 
at tvivle på om man nu 
også er god nok — om man 
slår til? Følelsen forstær- 
kes hver eneste gang man 
får et afslag. Der er for få 
jobs, så vikonkurrerer mod 
hinanden — det er konkur- 
rencetilstand som vi ikke 
selv har valgt. 

En rundspørgen af folk 
der har været arbejdsløse 
i 2011 eller 2012 foretaget 
af Internet Research A/S vi- 
ser, at 6 ud af 10 arbejdslø- 
se har oplevet, at de har følt 
sig mindre værd på grund 
af deres jobsituation. Hver 
femte har direkte droppet 
sociale arrangementer for 
at undgå at skulle præsen- 
tere sig. 


Center for Selvmords- 
forskning har i 2004 ud- 
givet en rapport om sam- 
menhængen imellem selv- 
mord og arbejdsløshed. 
Heri nævnes en række 
negative psykologiske re- 
aktioner på arbejdsløshed: 

”Angst, depression, 

kedsomhed og følelser af 
mindreværd, manglende 
selvrespekt og selvtillid, 
er hyppigt forekommende 
fænomener hos arbejds- 
løse. Dette kan skyldes, at 
ledighed hos mange men- 
nesker typisk medfører tab 
af sociale rollefunktioner, 
stigmatisering, afmagt, 
økonomisk og social af- 
hængighed og et mere 
usikkert livsperspektiv” 


Når sammenhængen 
mellem trivsel og sundhed 
er så tæt forbundet med 
at have et arbejde, kan 
man ikke lade være med at 
spørge hvorfor, samfundet 
ikke kan sikre jobs til alle? 


Kapitalisme kan 
aldrig sikre arbejde 


til alle 


Svaret på spørgsmålet skal 
finde i det kapitalistiske 
system. Allerede for 150 år 
siden skrev den tyske filo- 
sof og økonom Karl Marx, 
at kapitalen har brug for 
en ”overskydende arbej- 
derbefolkning” der ”ud- 
gør en tilrådighedstående 
industriel reserverhær”, 
Et overskud af arbejdere, 
altså arbejdsløse, er blot et 
menneskemateriale ”der 
altid er parat til at blive 
udbyttet” alt efter hvor 
meget arbejdskraft der er 
brug for. 

Men vi behøver slet ikke 
at gå så langt tilbage for 
at se hvordan, at arbejds- 
løshed ikke blot er en 
utilsigtede konsekvens af 
kapitalisme men direkte 
ønskværdigt. Så sent som i 
2008 udtalte den daværen- 
de Nationalbanks direktør 
Niels Bernstein, at det var 
ønskværdigt med 50.000 
flere ledige. Overvismand 
Hans Jørgen Whitta Ja- 
cobsen udtalte sidste år, 
at arbejdsløsheden helst 
skulle holdes på omkring 
4,5—5 procent for at undgå 
”pres på lønnen”. 


Det er i det perspektiv 
at de forskellige nedskæ- 
ringsreformer på efterløn, 
dagpenge og fleksjobs og 
mm. skal ses. Det handler 
om at øge arbejdsudbud- 
det, altså antallet af ar- 

bejdsløse der skal konkur- 
rere om de for få jobs, for 
at presse lønninger. En af 
de danske kapitalisternes 
vigtigste organisationer, 
Dansk Arbejdsgiverfor- 
ening sagde det ganske 
enkelt sidste år ”Ved at 
afskaffe efterlønnen kan vi 
bremse lønstigningerne”. 


Hvad er vejen ud? 
Med viden om hvor farligt 
arbejdsløshed kombineret 
med viden om, at det ikke 
kan løses i det nuværende 
system, kan man videre 
spørge: 


Hvordan gør vi her og nu 
op med den elendighed 
der i sidste ende kan fører 
menneske til selvmord? 

En virkningsfuld me- 
dicin, hvis man skal tro 
på Center for Selvmords- 
forskning, er at gå sammen 
med andre arbejdsløse og 
”gøre en fælles indsats for 
at overvinde de sociale og 
økonomiske problemer. 
Det sidste var tilfældet un- 
der den store økonomiske 
depression i 1930'erne, 
hvor selvmordsraten var 
lav — trods den store ar- 
bejdsløshed”. 


I den optik bakker vi fra 
Socialistisk Arbejderavis 
stærkt op omkring En- 
hedslistens kampagne for 
fire års dagpengeret. Yder- 
ligere opfordrer vi læserne 
til at komme til Folkefor- 
samling i København den 
4. juni på Rådhuspladsen 
kl. 14-17 for inklusion i 
beskæftigelsen og imod 
de seneste reformer på 
førtidspension, fleksjob og 


sygedagpenge. 


Ikke fordi de to initiativer 
er LØSNINGEN, men fordi 
det er et rigtig skridt for 
at få arbejdsløse samlet i 
bevægelse og aktivitet der 
kan flytte frustrationen fra 
den enkelte til kollektive 
krav og aktion vendt imod 
det menneskefjendske 
system. 





ANDERS BÆK SIMONSEN 

